Juče je priveden sa Bakom Prasetom, a pre toga je zbog Teodore Džehverović ZARADIO 4.000 EVRA! - Radio Balkanfox\nJuče je priveden sa Bakom Prasetom, a pre toga je zbog Teodore Džehverović ZARADIO 4.000 EVRA!\nutorak 23. februar 2021. 19:00h\nIako je među pretežno mlađom publikom i te kako popularan na Jutjubu, Danilo Badnjar, koji se predstavlja kao Čoda, jutjuber je tek odnedavno postao interesantan i domaćim medijima.\nTeodora Džehverović, Čoda i Baka Prase • teodoradzehverovic, choda19a, RAS, Aleksandar Dimitrijević / Instagram\nPodsetimo, on je pre nekoliko meseci izveo pevačicu Milicu Pavlović na sastanak, a u toku jučerašnjeg dana je priveden sa kolegom Bogdanom Ilićem, koji je poznatiji kao Baka Prase.\nDanilo je, kako prenosi Kurir Stars, pored toga, izazvao burne reakcije zbog povezanosti sa pevačicom Teodorom Džehverović, i to na posve neuobičajen način.\nČoda • choda19a / Instagram\nNaime, Teodora je zaboravila naočare u automobilu Bake Praseta, te se Badnjar dosetio da ih stavi na aukciju, nakon što je Džehverovićeva odbila da ih joj vrati, šaljivo poručujući da su već izašle iz mode.\nIako je Instagram aukcija počela od svega 10 evra, jedan pevačicin obožavalac je bio voljan da izdvoji čak 4.000 evra ne bi li posedovao Teodorine naočare, u šta ni sam Čoda nije poverovao dok mu ova svota novca nije legla na račun.\nDruštvene mreže su se usijale zbog ovoga, te jedni ističu da je verovatno reč o šali, dok drugi zlurado primećuju da pevačica verovatno čupa kosu s glave jer prodaje čestitke za 500 evra, a mogla je da kineske naočare od pet evra proda za 4.000.\nViše detalja o privođenju jutjubera, ukoliko ste propustili, pročitajte OVDE.\nBOBAN RAJOVIĆ JE HTEO DA SE ODREKNE SOPSTVENOG SINA: Cela nacija u neverici, OBELODANJENE PRIVATNE STVARI!\nSvet i Scandal | ŠOK OTKRIĆE! Džej ima VANBRAČNOG SINA!\nZgodni drvoseća iz Cecinog spota oćelavio, ne živi u Srbiji, a ni pevačica ga nije prepoznala (FOTO)\nPesma Svetlane Cece Ražnatović “Idi dok si mlad” i danas se rado sluša, a mnogi se sećaju i seksi drvoseče bez majice koji se tada našao u sporu za pomenutu numeru i osvojio mnoga ženska srca...\nOtac Maje Marinković, Radomir Marinković Taki, se oglasio na svom Instagram profilu i objavio je fotografiju na kojoj pozira sa Mensurom Ajdarpašićem. Njih dvojica su ovom fotografijom iz zgrade...\nMarko je odveo u Dubai, opustili se na plaži uz narodnjake!\nLuna Đogani i Marko Miljković otišli su na putovanje u Dubai, a sa svima na društvenim mrežama dijele kako se provode. Bivši rijaliti par uživa na plaži u toplijim krajevima, a Luna je na...\nEstrada / Rijaliti10753\nPLAŠI SE MILJANE? Ana ne želi da pravi NEPRIJATNU SITUACIJU, pa se zato udaljila od Zole! Kulićeva im odbrusila OVAKO! (VIDEO)\nDEFINISALI odnos! Janjuš i Aleks pred svima priznali svoja osećanja! Niko ovo nije OČEKIVAO! (VIDEO)\nStrelčevi u LJUBAVNOJ DILEMI, Vodolije se ODALJAVAJU od voljenih, Ribe MENJAJU POSAO\nURNEBESNO! Zadrugare ZASMEJALA Danijelova očekivanja od devojaka, pa se Nataša i Ana RAZOČARALE, Brendon ga nazvao FIĆFIRIĆEM, a onda mu je Sandra pon\nSaša Popović i Neda Ukraden bili u tajnoj vezi? Direktor Granda oduvijek je volio pjevačice, ona nije jedina!\n5. марта 2021., 02:57\nOTKRIVENI DETALJI! ŠTA SE DEŠAVA SA MIKOM U ZATVORU? Aleksiću ZASMETALA jedna stvar! 4 views\n‘TREBA MI MUŠKOST, HRABROST’ Tari se ne sviđaju POKAZANI KVALITETI kod Ša, pa joj on dao do znanja šta OČEKUJE od nje, ako želi BUDUĆNOST SA NJIM! (VI\nEvo kako joj je naša glumica odgovorila


Korov koji može da povredi i stoku - Domaćinska kuća\nKuća » Agro vesti » Korov koji može da povredi i stoku\nIlustracija: palamida, foto: pixabay, autor: Manfred Richter\nRazmnožava se vegetativno (izdancima) i generativno (semenom). Na jedan kvadratni metar može se naći preko 500 korenovih pupoljaka, koji mogu dati nove biljke. Stablo je uspravno i razgranato, a za kratko vreme može se razviti i osemeniti. Listovi su naizmenični, razdeljeni, imaju bodlje. Cveta tokom proleća i jeseni, a daje do 40. 000 semenki koje nošene vetrom mogu daleko da dopru. Sveže seme proklija u jesen, a niče u rano proleće pri temperaturi oko 15 stepeni. Kako je ovaj korov vrlo prilagodljiv brzo proklija na malim dubinama, a klijavost semena je, verovali ili ne čak šest godina.\nSuzbijanje palamide posle setve a pre nicanja gajenog useva je vrlo često u ratarskim kulturama, ali treba voditi računa da se tretman odradi odmah nakon setve ili najkasnije dva do tri dana kasnije. Razlog? Ukoliko padne kiša i herbicid se unese u zemlju u kojoj je započelo klijanje useva dolazi do potpunog uništenja zasejane kulture. Za ova tretiranja se koriste herbicidi na bazi aktivne materije glifosata, 2,4 D dok se za kukuruz mogu koristiti i herbicidi na bazi aktivne materije dikamba. Suzbijanje palamide moguće je i posle nicanja useva, ali stručnjaci preporučuju da vodite računa koji usev ste posejali, jer svaki zahteva drugačiji tretman. Ukoliko je u pitanju pšenica suzbijanje palamide obavlja se u fazi punog bokorenja pa do pojave drugog kolenca. Sva kasnija tretiranja herbicidima idu na štetu prinosa. Herbicidi koji se mogu koristiti su oni na bazi aktivne materije 2,4 D, dikambe, klopiralida, aminopiralid K+florasulam, tribenuron-metil… Kada je u pitanju kukuruz tretiranje se sprovodi u fazi porasta kukuruza od dva do četiri lista i tada se koristite herbicidi na bazi aktivne materije dikamba, 2,4 D, klopiralida, sulkotriona, tembotriona i dr…\nSuzbijanje palamide u soji je vrlo teško i komplikovano, a uglavnom se ne može rešiti u potpunosti toku vegetacije useva. Dobre rezultate daje tretman sa herbicidima na bazi aktivne materije oksasulfurona dva tretmana od po 60 g/ha sa dodatkom okvašivača. Može se koristiti herbicid na bazi aktivne materije imazamoks u dozi od 0,6 l/ha u dva tretmana. Razmak u tretHerbarijum manima je od 10-15 dana u zavisnosti od vremenskih prilika. Ove herbicide koristiti uz dodatak herbicida koji će proširiti spektar delovanja i na druge korove.\nUništavanje palamide u suncokretu najbolje rezultate daje posle setve a pre nicanja, a preporuka je da se koriste herbicidi na bazi aktivne materije flurohloridona u dozi od 2,5-3 l/ha. Treba napomenuti da je suncokret tolerantan na tribenuronmetil, i imidazolinone-RIMI hibridi, pa ovim herbicida treba tretirati palamidu, a rezultati su zadovoljavajući. Kada je u pitanju šećerna repa suzbijanje palamide moguće je samo herbicidima na bazi aktivne materije klopiralid u dva tretmana od po 0,6 l/ha. Palamida je korov koji se na njivama pojavljuje uglavnom u većim ili manjim oazama, ali ukoliko se adekvatno ne suzbija veoma brzo se širi i potpuno limitira prinos i porast gajenih useva.\nTada se koriste herbicidi na bazi aktivne materije glifosat u dozi od 8-10 litara po hektaru uz dodatak aktivne materije dikamba od 0,7 l/ha. Posle tretmana ostaviti herbicide da deluju do dubokog oranja njive.\nkorov, palamida, suzbijanje korova\nPrevPrethodnaŠta se dešava sa cenama na berzi, kolike su?\nSledećaSlovenci grade pivaru, evo i gdeNext\nČime se suzbijaju korovi u kukuruzu


Gitarska etnologija Vlatka Stefanovskog u Nišu | Balkanrock.com\nNaslovna Reportaže Gitarska etnologija Vlatka Stefanovskog u Nišu\nGitarska etnologija Vlatka Stefanovskog u Nišu\nfotografije: Ivan Dinić\nU subotu, 8. decembra Vlatko Stefanovski održao je solistički koncert u Domu Vojske u Nišu. Nije velika tajna da ovaj vrhunski izvođač gaji izuzetne simpatije prema ovom gradu, a mnogobrojna publika i potpuno puna sala potvrdili su da je to osećanje uzajamno.\nSa minimalnim kašnjenjem, Vlatko je otvorio svoj solistički nastup svojevrsnom obradom makednoske izvorne pesme “Makedonsko devojče“. Tema pesme je poznata, međutim, čitava ta melodija ogledala se u improvizatorskim deonicama koje se kreću od blagih klasičnih motiva, preko bluz linija, pa sve do rifovski obojenih rok iteracija nepravilnog ritma.\nAtmosfera koja je vladala čitavom salom Doma Vojske, ličila je na jedno prijatno veče kod Vlatka u gostima na kafi. On je u nekom trenutku, u rusko-realističkom stilu, zaseo da odsvira nešto gostima, kako bi ih zabavio. Vlatko i gitara pričali su sa publikom o životima raznim, o prošlosti i verovanju, o neprestanoj borbi da plemenito dobro pobedi.\nČitav njegov koncertni solistički opus sastojao se iz već postojećih pesama, ali u nekom potpuno drugačijem ritmičkom, tehničkom i dinamičkom aranžmanu. To je, s jedne strane, bio Vlatko, onaj mladi frontmen grupe Leb i sol, a sa druge strane, bio je potpuno novi Vlatko, koji sam na gitari priča hiljadu jezika. Dinamika je opčinjavala do zavidnih granica – od uspavljujuće tihih do zaglušujuće glasnih frekvencija, koje teraju da se zagledate u onu gitaru i prodrete u njenu suštinu i stamenost.\nNizale su se obrade izvornih narodnih pesama, ali i njegovih autorskih, pa se moglo čuti “Kasapsko oro“, “Kandilce” sa njegovog prvog albuma, “Verba, nadež, ljubov“, pa “Kalajdžijsko oro“. Najavivši minijaturu, koja je nastala prilikom snimanja albuma Bijelog dugmeta u Skoplju, odsvirana od strane Gorana Bregovića i Vlatka Stefanovskog, iz njegove gitare začula se melodija pesme “Uspavanka za Radmilu M.“, izvedena gotovo u originalu.\nJedini koji je imao prilike da pored Vlatka zauzme binu, bio je gost večeri, unuk čuvenog Feata Sejdića, Nebojša. Truba i gitara, zajedničkim snagama iznele su pesme “Džipsi song” i “Dimitrijo, sine Mitre“. Ako ni zbog čega drugog, ovaj koncert se nikako nije smeo propustiti upravo zbog doživljaja ovakvog nadasve modernističkog saglasja ova dva instrumenta. Nakon gosta, salu je preplavila pesma “Čuvam noć od budnih“, a zatim je uvod pesme “Makedonija” pretočen u melodiju “Jovano, Jovanke“, u kojoj je veoma zahtevna improvizacijska deonica oduševila publiku. “Bistra voda” iz perioda Leb i sol benda najavila je kraj zvaničnog dela koncerta. Publika je Vlatka potpuno očekivano pozvala na bis, a on je sve počastio veselom i uvek aktuelnom pesmom “Čukni vo drvo“. Pesma “Skopje” bila je završnica koncerta, ali samo na dva minuta, dok publika nije “iznudila” i drugi bis.\nI na kraju možemo reći samo to da nas je Vlatko Stefanovski “provozao” sinoć kroz sva gitarska arpeđa, ritmove, periode svoje zadivljujuće dugogodišnje karijere, kroz sva raspoloženja i emocionalna stanja i sva sećanja. Gotovo je nemoguće zamisliti da je jedan čovek u stanju da toliko kompletno iznese ovakav solistički, dvočasovni nastup. To sve opravdava onaj čuveni transparent sa njegovog nekadašnjeg koncerta – “Vlatko je tatko!”.


"Javno preduzeće za upravljanje putevima, urbanističko planiranje i stanovanje" | JNVV II-02/3-404-1-47/2015 Izgradnja servisne saobraćajnice za LIDL\nPosted at 11:34h in Javne nabavke, Javne nabavke 2015\tby\tSaša Ratković\nJavni poziv II-2/3-404-1-47/2015\nKonkursna dokumentacija II-2/3-404-1-47/2015\nDatum otvaranja: 19.08.2015\n4. Predmet javne nabavke su radovi „Izgradnja servisne saobraćajnice za LIDL „, broj javne nabavke II-02/3-404-1-47/2015.\nKlasifikaciona delatnost: odeljak F 42.11 izgradnja puteva i autoputeva\n– Ponude se podnose u zapečaćenoj koverti na adresu: JP „Direkcija za izgradnju Grada Subotice“, 24000 Subotica, Trg republike 16, sa naznakom: „NE OTVARATI – „Izgradnja servisne saobraćajnice za LIDL „, broj javne nabavke II-02/3-404-1-47/2015 Na poleđini napisati naziv ponuđača, adresu i telefon osobe za kontakt.\n– Rok za podnošenje ponude (u svemu prema uputstvima iz konkursne dokumentacije) je 30 dana od dana objavljivanja ovog poziva na Portalu javnih nabavki i na Portalu naručioca, odnosno 19.08.2015. godine u 9,00 časova.\n– Javno otvaranje ponuda obaviće se komisijski dana 19.08.2015. godine u 10,00 časova na dan isteka roka za prijem ponuda u prostorijama JP „Direkcija za izgradnju Grada Subotice“.


Svetski dan psihoterapije | djurdjevak\nna terapiji September 25, 2020\nOvaj članak nije namenjen za ubeđivanje zašto bi trebalo ići na psihoterapiju, zašto je ona dobra ili je loša, šta je uopšte psihoterapija, koja je razlika između psihijatra, psihologa i psihoterapeuta i tome slično. To možete naći na drugim internet stranicama. Ovaj članak će biti upravo o tome zašto treba obratiti pažnju na ovaj dan.\nDa bi neko bio psihoterapeut, pre svega, treba da se odluči za koji pravac želi da se edukuje. Sama edukacija, u zavisnosti od odabranog pravca, može da traje od 4 do 5 godina. Osim toga, potrebno je imati određen broj sati rada sa klijentima pod supervizijom (tj. kada delite svoja iskustva sa supervizorom koji vam daje sugestije i dodatna uputstva kako bi trebalo raditi) i potrebno je imati određen broj sati ličnog rada, tj. ići na ličnu psihoterapiju i biti u ulozi klijenta. Svaki navedeni deo ima svoju težinu i što je najvažnije, ni posle sticanja zvanja, ni nakon okončane edukacije, supervizije i ličnog rada, tu nije kraj, već se “rad na sebi” i učenje nastavlja kroz ceo život.\nKada me neko pita kog terapeuta bih preporučio, savetovao bih onog ko ima što više sati ličnog rada. Odlazak na terapiju i odabir terapeuta ni malo nije lak zadatak. Zašto otići, da li otići, koga izabrati i slično, sve su dileme na koje se nailazi na “putu ka sebi”. Iako se tokom edukacije podrazumeva odlazak na terapiju, postoji podjednako ista nelagoda u vezi motivacije „rada na sebi“ kao i kod ljudi koji se ne bave ovim poslom. Moja početna greška je bila to što sam lični rad započeo sa motivacijom zato što je to potrebano za sticanje zvanja.\nKao: Ja ću to da “odradim” i da steknem neophodne uslove za zvanje i kraj!”. Veliki ćorsokak! Kada sam to osvestio, uvideo sam da ništa nisam posebniji od drugih što se tiče životnih problema, a imao sam (čitaj: imam) dosta materijala na kojima je bilo potrebno raditi (čitaj: i dalje radim).\nTokom perioda od godinu i po dana, prošao sam kroz razna pitanja, probleme, dileme, lične pritiske, razjašnjenja, preuzimanja odgovornosti, otkrivanja (Jungovskih) senki, davanja oprosta sebi i drugima, oživljavanja bolnih tema i dosadašnjih životnih trauma i razmišljanja koja su se javljala na seansama i u danima između seansi. Bilo je teških seansi. Bilo je i preteških.\nBilo je onih gde sam se osećao odlično, bilo je onih koje su me terale na suze, a i onih zbog kojih sam hteo sve ovo da napustim. Uz pravovremenu intervenciju terapeuta, prilikom jedne od seansi, zaključio sam da je iskrenost i otvorenost zaista najbitnija čak i kada te nervira terapeut i želiš da ga napustiš, ali kada sam i to podelio, otkrio sam razloge takvih osećaja i razmišljanja čime sam sebe ponovo vratio na pravi put. Zapravo, hteo sam da ga (je) napustim, jer sam se suočavao sa samim sobom, počeli su da se javljaju otpori, a kako to ne bih priznao, napad ili napuštanje činilo se kao najbolja odbrana u želji da ostanem i vratim se sigurnoj zoni. Da je to sve teško, jeste. Da traži iskreno i otvoreno ulaganje, traži. Da postoji opasnost od pucanja dosadašnje slike o sebi, drugima i životu, postoji i te kako i naposletku, da košta, naravno da košta. Ako bih želeo da transformišem svoje telo, na primer, da postignem izgled bodibildera, morao bih isto da prođem i bilo bi podjednako bolno. Ili da, na primer, želim da naučim da sviram neki muzički instrument, takođe bih morao da pružim ozbiljno ulaganje u vremenu, vežbanju, novcu…\nGlavna motivacija koja mi se javila na ličnom radu jeste otkrivanje svojih potencijala, a glavni cilj mi je integracija svih delova sebe u jednu celinu uz konstantno prepoznavanje svojih emocija i potreba. Zapravo, postizanje celovitosti. Da bi se to sve postiglo, potrebno je vreme, izbor dobrog psihoterapeuta, samostalni rad između seansi, ali i hrabrost da se potpuno predate jednom novom odnosu sa nepoznatom osobom sa kojom treba stvoriti međusobno poverenje kroz neophodni protok vremena. Zvuči skoro nemoguće ali to zaista postoji i ostvarivo je, ali na početku sam obećao da ovo nije tekst za ubeđivanje.\nTokom dosadašnjeg rada na sebi uvideo sam jednu od najbitnijih situacija, a to je kako se zapravo oseća klijent dok prolazi proces “ogoljenja” svoje duše gde se zapravo potvrđuje psihoterapijska floskula da je “odnos zapravo taj koji leči”. Nesigurnost, ranjivost, stid, sumnja u terapeuta, sumnja u sebe, u svoje izbore, u svoj razum, u svoje kapacitete, strah od promene, strah od otkrivanja delova svoje ličnosti, strah od odbacivanja, sve su momenti na koje sam naišao i nailazim, kako u ličnom radu tako i u radu sa klijentima. Ispostavlja se da nema promene bez bola. Seanse se pre mogu opisati jednom drhtavom i nestabilnom uzlazno-silazno-uzlaznom linijom nego da se predstavi konstantnim uzlaznim trendom. Zbog toga vam niko ne može obećati siguran napredak jer je mnogo stvari u igri, počev od vaše motivacije, cilja, želje, kapaciteta, ali i iskustva terapeuta, njegovog znanja i njegovog rada na sebi. Kao i u svakom poslu i u ovom postoje oni dobri, oni baš dobri, oni prosečni i oni veoma loši terapeuti. Smatram da bi trebalo imati različita iskustva sa nekoliko terapeuta i u zavisnosti sa tim šta vi želite od toga. Verujem da je u ljudskoj istoriji uvek bilo onih koji su umećem govora, poznavanjem ljudske duše i ponašanja imali određenu ulogu u društvu i uticali na izmenu ljudi. Nažalost, bilo je i onih koji su takvo znanje i zloupotrebljavali iskorišćavajući duševnu tananost. Takvih ima i danas. Njih primećujemo u samoprozvanim stručnjacima koji se bave davanjem saveta kako bi trebalo živeti uz pomoć nekog “leka” tj. preko noći. Čuvajte se.\nOsim pomenute floskule i brojnih drugih, postoji i ona koja kaže da tri situacije menjaju čoveka: velika sreća, velika tuga i psihoterapija.\nDok prve dve situacije mogu da me “snađu” ili zateknu, svesno biram ovu treću bez obzira na šta ću ja naići u svom životu. Ne sa željom da budem spreman i “pripremljen” na nedaće i probleme, već da “upoznam samoga sebe” i živim iskreniji i duševno bogatiji život.\nObeležavanje Dana psihoterapije skreće se pažnja na preko potrebni profesionalizam u ovoj veoma zahtevnoj profesiji i podseća na važnost postojanja takvog poziva koji, ni jednog momenta, ne ispuštajući religijsku, tj. duhovnu komponentu, pomaže ljudima u širokom spektru nedaća na koje svaki čovek nailazi tokom svog bivstvovanja. Slaviti dan koji je posvećen onima koji su tu da pomognu drugima je i pružanje podrške, kako onima koji pomažu, tako i onima koji su se ohrabrili za put promene.\nTako, srećan nam svima ovaj dan!\nDan psihoterapijena terapiji\nDajana Đurić: NEPOVRAT


Paradoks: U FK Sloboda zadovoljni suđenjem u Gabeli iako su oštećeni za očigledan jedanaesterac (VIDEO) | Tuzlanski.ba\nDijeljenja: | 16.4.2019. u 14:10\nDragan Banjac, predsjedavajući Sudijskog komiteta Nogometnog saveza BiH, gostujući u sinoćnjoj emisiji BHT1 posvećenoj događanjima u fudbalskoj Premijer ligi BiH, osvrnuo se, između ostalog na propust suca Admira Musića iz Sarajeva koji je u finišu prvog poluvremena utakmice GOŠK – Sloboda napravio kardinalnu grešku.\nNaime, kod rezultata 1:0 za domaćina, na samom isteku prvog dijela igre, jedan od igrača Slobode je uputio udarac prema golu GOŠK-a, a lopta je domaćeg igrača pogodila u ruku. Sve se to odigralo u kaznenom prostoru tima iz Gabele.\n– Igrač GOŠK-a širi svoje tijelo. Ovdje se vidi lijepo, ruka zaustavlja loptu i sudija je trebao dosuditi prekršaj, a pošto se sve dogodilo u kaznenom prostoru, trebao je dosuditi kazneni udarac – prokomentarisao je Banjac.\nUmjesto penala, sudija Musić je zviždukom označio kraj prvog poluvremena.\nI dok je cijela javnost u BiH mogla da vidi ovu kardinalnu grešku i analizu Dragana Banjca, koji redovno komentariše suđenje u pomenutoj emisiji, iz FK Sloboda potpuno drugačija reakcija. U svom saopštenju za javnost povodom utakmice u Gabeli, objavljenom u ponedjeljak, 15. aprila 2019. godine, između ostalog stoji:\n– Ovim putem potvrđujemo ispravnost i korektnost protivničkih igrača kao i sudija utakmice na što nemamo niti jednu primjedbu, jer niti jednim gestom sudije nisu pokazale da žele da utiču na rezultat – stoji u saopštenju kluba iz Rudarske 2.\nNakon svega nameće se logično pitanje kako je moguće da su iz FK Sloboda u svom saopštenju istakli kako su zadovoljni suđenjem na utakmici u Gabeli dok su očigledno bili oštećeni za kazneni udarac i osvajanje najmanje jednog mogućeg boda.\nPodsjetimo, Sloboda je u posljednjem susretu BH Telecom Premijer lige poražena od GOŠK-a rezultatom 3:2. (Tuzlanski.ba)\nKljučne riječi: banjac, izdvojeno, penal, sloboda


Beba i porodica Autor:Nevena Dimitrijević01. Avg. 202016:29 > 16:317 Komentara


NASLOVNA » REČ STRUČNJAKA » NAJBOLJA PREVENCIJA SRČANIH OBOLJENJA\n29.03.2016 21:53 Autor: As. dr sc. med. dr Nebojša Zečević,\nAHCC preparat može da pomogne u prevenciji kardiovaskularnih oboljenja, jednog od vodećih uzroka smrtnosti u svetu. Najznačajnije svojstvo ovog preparate je u antiinflamatornom efektu - naučnici su potvrdili da upala igra ključnu ulogu u kardiovaskularnim oboljenjima. Nivo CRP-a (C reaktivni protein) u krvi jasno oslikava stepen upale u organizmu, i njegov povišen nivo znak je većeg rizika da se dobije moždani ili srčani udar. U brojnim studijama dokazano je da AHCC smanjuje nivoa CRP-a u krvi.\nJoš jedan način na koji preparat AHCC može biti koristan za kardiovaskularni sistem je sposobnost povećanja proizvodnje azotnih oksida. Azotni oksidi se stvaraju u unutrašnjem sloju krvnih sudova, endotelu. Enzimi pretvaraju amino-kiselinu arginin i kiseonik u azotne okside u nekoliko biohemijskih reakcija. Azotni oksid je veoma važan za zdravlje i normalno finkcionisanje srca, jer ima osobinu da relaksira (opušta) glatke mišiće krvnih sudova i tako dovodi do njihovog širenja (dilatacije) i boljeg protoka krvi kroz tkiva. Bolji protok krvi kroz tkiva, opet, dovodi do boljeg snadbevanja tkiva kiseonikom i hranljivim materijama, a širenje krvnih sudova smanjuje krvni pritisak jer smanjuje pritisak krvi na zid krvnog suda.\nAzotni oksid sa svojim antioksidantnim dejstvom može da smanji stvaranje i rast ateroskolerotičnih plakova putem smanjenja nivoa holesterola i smanjenja upalnih procesa u zidu krvnog suda. Ovaj efekat, na koji AHCC deluje pozitivno, od kapitalnog je značaja, jer je dobro poznato da stvaranje aterosklerotičnih plakova na endotel krvnih sudova dovodi i do postupnog, ali progresivnog sužavanja lumena krvnih sudova, turbulentnog i otežanog protoka krvi kroz krvni sud i posledične ishemije na tkivo koje taj krvni sud snabdeva. Fisura (pucanja) plaka na tom mestu stvara trombozu krvnog suda, koja direktno prekida cirkulaciju kroz iritirano tkivo, što dovodi do moždanih ili srčanih udara.\nAHCC kao suplement sa potvrđenim antiupalnim efektima, ali i kao stimulator proizvodnje azotnih oksida u zidu krvnih sudova, ima svoje nezaobilazno mesto u prevenciji, pre svega oboljenja krvnih sudova (suženja, zakrečavanja). Ova preventivna suplementacija preparatom AHCC za kardiovaskularne bolesti svakako je višestruko korisna ako se ima u vidu da se krvni sudovi, npr. arterije srca, mogu suziti i do 70% svog volumena, a da pacijent nema do tada nikakvih tegoba, niti simptoma bolesti. Tek nakon toga nastaju tegobe u vidu angionoznih bolova i stezanja u grudnom košu. Kada se to već desi, pacijent je uveliko kandidat za druge invazivne procedure lečenja, kao što su balon-dilatacija, ugradnja stenta ili bajpas koronarne arterije, čiji su rezultati povezani sa brojnim komplikacijama: ležanjem u bolnici, korišćenjem drugih lekova i čestim kontrolama. Da ne bismo došli do te faze kada pomaže samo interventna kardiologija ili kardiohirurgija, treba preventivno delovati - redukovati telesnu masu, sniziti nivo holesterola i triglicerida u krvi, promeniti režim ishrane, povećati fizičke aktivnosti, kontrolisati arterijski pritisak i nivo šećera u krvi, ali i koristiti provereni suplemenat, kao što je preparat AHCC. Samo u toj ranoj fazi, mnogo pre bilo kakvih simtoma, AHCC ima svoj puni efekat u prevenciju bolesti krvnih sudova i srca.\nPreparat AHCC možete naručiti OVDE\nTagovi: AHCC preparat, Kardiovaskularne bolesti, hipertenzija, moždani udar, AHCC\nTUMOR MI SE NE ŠIRI. UZ HEMOTERAPIJU I ZRAČENJE, ODMAH SAM POČEO DA KORISTIM AHCC I DR NANBA MAITAKE EXTRACT\nOperacija tumora na desnom plućnom krilu nije uspela, Slobodan Nedeljković nije gubio nadu i danas se oseća odlično\nISKUSTVO PENZIONERA DRAGANA KUKRIĆA: RAK GRLA SADA JE PROŠLOST. REZULTATI SU MI PERFEKTNI\nDragan Kukrić, penzioner iz Beograda, po preporuci lekara počeo je, zajedno sa medicinskim terapijama, da pije čuveni japanski preparat\nDOBRO ISKUSTVO: SIMPTOMI UPALE SINUSA I ALERGIJSKE ASTME ZNAČAJNO BLAŽI\nSimptomi upale sinusa i alergijske astme značajno blaži\nZRAČENJA BEZ NUSPOJAVA\nSupruga Stjepana Vidovića uspešno se bori sa kancerom grlića materice\nDOBRO AHCC ISKUSTVO: TIREOGLOBULIN ZNAČAJNO PAO\nVerica Petrović iz Kostolca, uprkos kanceru štitaste žlezde, ima dobre para metre krvne slike i živi aktivno\nMajka Dragane Radonjić, kao dugogodišnji pušač, često je bolovala od teških infekcija respiratornog trakta. Imala je napade teškog kašlja, a ten joj je bio siv\nahcc imunitet kancer imunomodulator originalni japanski ahcc AHCC originalan japanski ahcc irena tatar biljni centar magično bilje kancer materice zračenje iskustvo tireoglobulin šitake japanski preparat tiroida TSH kalcifikati melanom magicno bilje originalan japanski preparat KOVIDA 19 IMUNITET Aleksandra Zdravković japanski ahcc naručivanje Snežana Grujić Komarčić iz Beograda tvrdi da joj je AHCC pomogao u veoma stresnom životnom periodu da dobije neverovatan nalet energije i poboljša krvnu sliku kancer grlica materice koronavirus Vuhan covid 19 Koto Sekino direktorka Sektora za razvoj japanske firme Amino Up proizvođača AHCC-a zracenje hemioterapija nebojsa zecevic dzudit smit ahcc protiv hpv imunoterapija dr Ivano Hamarberg Feri mentalno zdravlje dr nebojsa zecevic nervni sistem stres depresija Isidora Bjelica Čišćenje organizma kancer jajnika operacija VAGINALNI SEKRET Nebojsa Zecevic kandidijaza hronični vaginitis upala vagine BOLESTI CREVA Dr Nebojša Zečević priprema za operaciju oporavak imuni sistem Japan dr Nebojša Zečević HPV tumor ćelije raka Artritis kolitis hipertenzija glaukom sindrom hronične mučnine HIV i amiotrofička lateralna skleroza lečenje hpv ahcc i hpv hpv virusna infekcija ahcc protiv hpv-a hpv Shotaro Kudo Amino Up japanski AHCC terapija ahcc korišćenje AHCC hemoterapija ahcc u hempterapiji ahcc preparat Imunitet zaštita imuniteta šitake pečurke rak rak jetre


LAIBACH - 5. feb. KC "Gradiliste"\ntxt Mihajlo, foto Luka\nLajbah je poceo sa radom 1979. godine u Trbovnju, mladom industrijskom gradu smestenom u Sloveniji. Od pocetka su bili poznati kao ljudi koji iznose cistu provokaciju i spajaju dizajn i scenski performans sa modernom muzikom. Tokom godina i raznih problema koje je bend imao, pocevsi od smrti Tomaza Hostnika, originalnog pevaca benda pa do zabrane koriscenja imena Lajbah i proterivanja iz sopstvene zemlje, bend je prepoznala i podrzala Londonska major izdavacka kuca Mute. Posle godina rada po inostranstvu i velikih uspeha na planu pozorisne muzike kao i muzike za razne postmodernisticke i avangardne performanse bend je masa polako pocela da prihvata. U nasoj zemlji su vec gostovali sa predstavom Magbet, kao i na nekoliko Beogradskih i Novosadskih koncerata ali nikada do sada nisu solo nastupili u Novom Sadu i ovo je bila prilika videti Lajbah u punoj snazi. Ova turneja posvecena je aktuelnom albumu "Volk" koji je izasao 2006. godine i predstavlja Lajbahov komentar na osecanja odredjenih nacija kao i Lajbahova analiza popularnih himna drzava koje kako oni kazu "manipulisu ljudima i teraju ih da svoje ruke stavljaju na srca i ulaze u svet transa". Od svetskih himni, na albumu Volk, izdvajaju se "Anglia", "Germania", "France" i "Turkey" kao i drugi singl sa LPja "Slovania". Iako ova turneja traje vec tri meseca, na zalost, jedan od clanova benda koji je pratio Lajbah od samog pocetka, Dejan Knez, nije vise u bendu a Ivan Novak sada radi na VJingu i dizajnu svetla i ne pojavljuje se na bini. Vazno je napomenuti da je na albumu "Volk" pored standardne Lajbah postave svoje prste upleo i poznati slovenacki pop bend "Silence" kao i pevacica Ana koja je otpevala sve zenske vokale na albumu a takodje kolaborirala sa bendom Silence u proslosti. Na koncertu, ciji opis sledi ispod, Lajbah je nastupio sa klavijaturistom benda Silence i Anom.\nOko 18h bili smo ispred kluba, uniformisani i spremni da odslusamo tonsku probu. Kako napolju bese jako hladno a obezbedjenje nas jos nije pustalo, bili smo prinudjeni da se ugrejemo nekim opasnim alkoholom. Vec se od spolja moglo cuti da na zvuku radi jedan ozbiljan profesionalac. Tonska je trajala nekih 45 minuta a negde oko 21:30 poceli su da pustaju ljude unutra. Prvo sto nam je zapalo za oci bio je pult sa Lajbah merchandise-om. Mogle su se kupiti Volk majice, kondomi, singlice, kaisevi, posteri iz ere 80tih kao i znojnice i aktuelna izdanja. Iako sam se potrudio da pronadjem starija izdanja, nije ih bilo. Iako klub "Gradiliste" nije bas adekvatni prostor za prezentaciju jednog ovako ozbiljnog benda, na bini se vec mogla videti oprema koja sama po sebi govori da ce koncert biti fenomenalan. Pre samog pocetka koncerta pustane su vojne pesme i nekoliko srpskih ratnih pesama. Koncert je otvorila pesma "Germania" koja otvara i aktuelni album. Iako nisam ocekivao toliki odziv, mogu sa punim uverenjem da kazem da je Lajbah napunio kompletni klub i da se nije moglo probiti do prednjih ograda na kojima smo mi stojali. Zvuk je bio solidan ali ne na onom nivou kakav prilici Lajbahu. Repertoar u prvih sat vremena bio je kompletan album "Volk" i to istim redom kao i na samom disku. Jedina pesma koja nije odsvirana je himna za Vatikan. Posle dobrih sat vremena i dosta blazeg nastupa i gotovo prijatnijeg dozivljaja glavnog pevaca, na scenu izlaze popularne Lajbahove dobosarke Natasa i Eva.\nOtpocinje drugi deo programa koji prati gotovo sve hitove sa albuma "Wat" i nekolicinu starijih hitova tipa "Alle Gegen Alle". Vizuelni dozivljaj bio je propracen sa dva videobima koji su, nezavisno jedan od drugog , projektovali razliciti sadrzaj na dva spajajuca platna. Sadrzaj je uglavnom pratio tematiku pesme ili aktuelni spot pesme koja se svira. Domaci zadatak za sve VJeve. Posle starijeg repertoara, Lajbahovci tiho i uz remix, koji obuhvata sve njihove hitove od pocetka karijere pa do danas, odlaze sa bine i ostavljaju samo dokaz da je umetnost jos uvek jaca od pukog imitacionog performansa muzike i stava. Nakon koncerta imao sam prilike da popricam sa njima i oni su mi rekli da su razocarani organizacijom i samom akustikom kluba kao i to da ce, ako ih Exit Team, pozove rado prihvatiti ucesce na predstojecem Exit07 festivalu. Sve u svemu, ovo je bio koncert koji se razlikovao od svih Lajbahovim koncerata kojima sam prisustvovao do sada i jedna potpuno druga kalistika dozivljaja koja sada prati bend.\nza vise informacija o bendu posetite: www.laibach.nsk.si


G.S. - P.V. - B.J. - Ž.B.\nSaobraćajna policija još nije postavila video nadzor na ulicama većih gradova Srbije, iako je novi Zakon o bezbednosti u saobraćaju danas i zvanično počeo da se primenjuje. Kamere koje beleže kršenje propisa poput prolaska kroz crveno svetlo i prekoračenja brzine postavljene su samo na jednoj raskrsnici u Novom Sadu, u Beogradu će biti instalirane na petnaestak lokacija do kraja godine, a ovi uređaji će se naći na niškim ulicama tek sledeće godine.\n- Očekujem da će do Nove godine biti postavljeno 15 ili 16 takvih uređaja jer trenutno raspolažemo sa toliko sredstava. Za sada nije preciziran spisak lokacija koje će biti pokrivene okom kamera. Kamere će snimati registarski broj vozila, vreme kada je prekršaj učinjen i praviti fotografije koje će biti dokaz prekršaja. Sve te informacije stizaće u Upravu saobraćajne policije i na osnovu njih će protiv vlasnika vozila biti pokrenuta prekršajna prijava - objašnjava Dragan Bogosavac, načelnik Uprave saobraćajne policije Beograda.\nIako spisak lokacija još nije objavljen, "Blic" saznaje da će pod budnim okom kamera biti vozači koji prolaze širokim bulevarima u Novom Beogradu i centru grada, u kojima je moguće razviti veću brzinu kretanja. Bogosavac objašnjava da i kad se kamere postave one neće odmah početi da evidentiraju prekršaje, već će postojati probni period.\n- U tom slučaju, vlasnik je dužan da navede ko upravlja vozilom koje se vodi na njegovo ime. U slučaju da je prodao automobil, saobraćajnoj policiji mora da kaže kod koga se nalazi to vozilo, a ukoliko to ne želi ili ne može da uradi, kaznu će platiti vlasnik - navodi Bogosavac i dodaje da po važećem zakonu svaki budući vlasnik vozila ima obavezu da u roku od 15 dana od dana kupovine izvrši promenu podataka u saobraćajnoj dozvoli.\n- U toku su pripreme i rano je govoriti o detaljima kako će sve funkcionisati. Očekujemo da će vrlo brzo posle početka primene novog zakona moći da se koristi i video nadzor pri kažnjavaju vozača koji ne poštuju propise - navode u novosadskoj policiji.\n- Policijska uprava u Nišu nam se obratila sa inicijativom da se postave kamere na nekoliko najprometnijih raskrsnica u užem centru grada. To su raskrsnice kod Palate pravde, kod Ureda, u Ulici 7. jula - ispred mosta Mladosti, na Crvenom pevcu, ispred Palilulske pijace. Ova oprema će biti nabavljena i montirana u toku sledeće godine - objašnjava Vladimir Popović, šef odseka za saobraćaj u gradskoj upravi.\nStručnjaci upozoravaju da će biti problema u primeni odredaba novog zakona koje se tiču slanja i naplaćivanja kazni za prekršaje koji su zabeleženi putem video nadzora. Damir Okanović, direktor Komiteta za bezbednost saobraćaja, kaže da mnogi ljudi u Srbiji ne znaju gde im se nalaze automobili koje su odavno prodali.\n- Nije korektno da građanin plati kaznu za prekršaj koji nije učinio samo zato što se kao vlasnik vodi u saobraćajnoj dozvoli. U Crnoj Gori problem je rešen tako što su vozači dobili određeni rok da izvrše prepis vlasništva i promene podatke u saobraćajnoj dozvoli - kaže Okanović.\nOn dodaje da sistem video nadzora treba da bude transparentan jer njegov cilj nije da vozače kazni već da znaju da on postoji i na vreme prilagode vožnju važećim pravilima.\nVozači u Srbiji od danas će u svom automobilu morati da imaju i Evropski izveštaj o saobraćajnoj nesreći, koji će im slučaju manjih udesa pomoći da spor reše bez prisustva saobraćajne policije. Ovaj obrazac osiguravajuće kuće besplatno će deliti prilikom izdavanja polise.\nPredviđena kazna za nenošenje Evropskog izveštaja po novom Zakonu o bezbednosti u saobraćaju je 50.000 dinara. Ipak, u saobraćajnoj policiji kažu da neće odmah sankcionisati vozače.\nEvropski izveštaj o saobraćajnoj nesreći trebao bi u praksi da omogući vozačima koji imaju udes sa materijalnom štetom do 200.000 dinara bez povređenih, ukoliko to žele, sporazumeju bez uviđaja policije. Ovaj dokument biće validan prilikom naplate štete od osiguravajućih kuća.\n- Obrazac popunjavaju učesnici u saobraćajnoj nezgodi i osim podataka o osiguranju i učesnicima, navodi se i ko je kriv za saobraćajnu nezgodu. Učesnici treba da odgovore na pitanja koja sadrži ovaj obrazac i da ga potpišu i predaju društvu za osiguranje koje je u obavezi da isplati štetu - objašnjava za "Blic" Darko Botić, predsednik Upravnog odbora Udruženja osiguravača Srbije.


Visoka predstavnica Evropske unije (EU) Federika Mogerini je učestvujući na sednici Saveta bezbednosti Organizacije ujedinjenih nacija (UN) ponovila da Kosovo treba da povuče odluku o taksi na uvoz srpske i bosanske robe i iznela stav da bi odmah nakon toga sazvala novu rundu dijaloga između Kosova i Srbije.\n-Kao što znate, ja lično olakšavam dijalog. Ali dijalog ne pripada meni, Evropskoj uniji ili nekome od nas za ovim stolom, on pripada dvema stranama. Na njima je da postignu sporazum, koji bi bio prihvatljiv za obe strane. U isto vreme konačan sporazum treba da bude u skladu sa međunarodnim pravom i treba da bude podržan od Saveta bezbednosti UN, izjavila je Mogerini.\nStav posrednice u kosovsko srpskom dijalogu u Briselu podržala je poslanica Evropskog parlamenta Tanja Fajon, koja je izjavila da Mogerini u stvari želi da okonča svoj mandat sa “pozitivnom istorijom”\n-Imam poverenje u Federiku Mogerini. Znam da je dijalog između Srbije i Kosova veoma važan ne samo za nju, nego nego i za EU. Reč je o proširenju Zapadnog Balkana”, izjavila je Fajon.\nS druge strane, premijer Kosova Ramuš Haradinaj je zatražio od posrednice u kosovsko–srpskom dijalogu Mogerini da ne vezuje nastavak dijaloga sa odlukom o taksi na uvoz srpske i bosanske robe.\n-Dijalog je izbačen iz koloseka mnogo vremena pre uspostavljanja taksi. Nedostatak transparentnosti, ohrabrivanje predloga za razmenu teritorije i neuspeh u primeni postojećih sporazuma, to su razlozi. Dijalog može i treba da se vrati, ali da se ne vezuje za tarife, napisao je na Tviter nalogu Haradinaj.\nReagovao je i srpski šef diplomatije Ivica Dačić koji je istakao da izjava Mogerinijeve da Savet bezbednosti UN treba da verifikuje sporazum između Prištine i Beograda, ne znači da će biti promene formata pregovora. On je još dodao da nema pregovora i da Priština “svoju platformu može da okači u hodniku parlamenta kao zidnu novinu ili unutrašnje obaveštenje.\nKosovsko-srpski dijalog u Briselu je blokiran od novembra meseca prošle godine, kada je kosovska Vlada uvela takse na uvoz srpske i bosanske robe, a od ove odluke ne odustaje i pored snažnih pritisaka EU i strateškog partnera, Sjedinjenih američkih država.\nJeta Krasnići iz Demokratskog Instituta Kosova smatra da odbijanje suspenzije carinske takse od strane kosovske Vlade za posledicu ima nanošenje štete u odnosima Kosova sa zemljama koje se smatraju prijateljskim.\n-Mi stojimo pred činjenicom kada treba videti kako sačuvati naš interes kao države u sklopu procesa dijaloga (sa Srbijom) i u sklopu tog procesa očuvati i partnerstvo sa našim međunarodnim prijateljima. Svaki korak koji preduzimamo, treba da se napravi na osnovu strategije oko koje treba stalno da se konsultujemo i dobijemo podršku naših međunarodnih partnera, izjavila je Krasnići za Radio Slobodna Evropa.\nS druge strane politikolog i dobar poznavalac evropskih integracija, Jehona Ljuštaku Sadriu, izjavila je da treba napraviti analizu i videti koje bi nove aktivnosti mogle biti u budućnosti.\n-Kako god, Kosovo gubi jer je to veoma odlučujući zahtev međunarodne zajednice da suspenduje taksu. Mislim da nedostatak alternative od strane Kosova zatvara mnoge puteve koji se tiču odnosa sa međunarodnom zajednicom i mislim da treba da se pronađe hitno rešenje da se ova taksa suspenduje na neko vreme i postigne sporazum, izjavila je Ljuštaku Sadriu.\nKosovska Vlada je u međuvremenu osnovala tim za pregovore sa Srbijom, a skupština Kosova je većinom glasova usvojila Zakon i Platformu za dijalog, koju su pre nekoliko dana Kancelariji evropske posrednice Mogerini, predali čelnici kosovskog pregovaračkog tima.\nPremijer Haredinaj se tokom dana sastao sa poslanicima iz redova turske zajednice, a na svom Fejsbuk profilu je istakao da su i pripadnici nevećinskih zajednica, dakle i turske, neodvojivi deo kosovske realnosti, i da bi one trebale da budu uključene u dijalog sa Srbijom.\nPo njemu, “osnaživanje kosovskih Turaka u kontekstu dijaloga sa Srbijom utiče na jačanje pozicije naše zemlje kao društvo vrednosti, kao što je multietničnost i kulturološka različitost”.\nPredstavnici civilnog društva ističu da postoje neslaganja unutar vladajuće koalicije zbog toga što premijer Ramuš Haradinaj odbija da privremeno suspenduje taksu, čime bi se ispunio uslov zvaničnog Beograda za nastavak dijaloga u Briselu.\nAdri Nurelari, savetnik predsednika kosovskog parlamenta Kadrija Veseljija je u emisiji Info Magazin na televiziji Kljan Kosova izjavio da je ova odluka o taksi zloupotrebljena i da je smešno obrazloženje premijera da se taksom brani teritorija, dodajući da se ona brani u skupštini.\nS druge strane, zamenik premijera iz Demokratske partije Kosova Enver Hodžaj je istakao da ukoliko odluka o taksi bude dovela odnose sa SAD na nultu tačku, da će zbog odgovornosti podneti ostavku.\nHodžaj je na televiziji Dukađini izjavio da je ova odluka već poljuljala odnose između Kosova i SAD.\n-Taksa je ozledila naše odnose sa Amerikom jer je Amerika zainteresovana da okonča izgradnju državnosti Kosova. Mi nismo uveli taksu Americi. Kada je američki predsednik napisao dva pisma jednoj maloj državi kao što je Kosovo, mi ne treba da diskutujemo da li taksa treba da se ukloni ili ne. Strahujem da ako EU uslovi budućnost Srbije, to neće biti do beskraja, izjavio je Hodžaj.\nOn je rekao da Kosovo treba da iskoristi istorijski trenutak međunarodne pažnje, za postizanje konačnog sporazuma sa Srbijom.\nOdmeravanje pozitivnih i negativnih efekata odluke o taksama\nSvi spremni za dijalog, ali takse još uvek na snazi\nInsistiranje na dijalogu, ali ne na požurivanju sporazuma\nObjavljeno 14. marta 2019. by Ivan MiljkovićU kategoriji PreuzetoTagged Beograd, Mogerini, pregovori, Priština, roba, takse\n25. maja 2019., 03:25\nNema dovoljan broj glasova poslanika za obaranje Haradinajeve vlade\nVladika Grigorije: Vučić u Patrijaršiji nije izneo plan za KiM, napadao je vladiku Teodosija i naglasio „da se možemo zanositi još neko vreme idejom da je Kosovo naše“


Prijavite se za učešće u Model OSCE konferenciji – STUDOMAT.ba\nStudenti u šoku: Dočekalo ih ljubazno i nasmijano osoblje studentske...\nŠvicarska u 2014. godini preuzima predsjedavanje Organizacijom za sigurnost i saradnju u Evropi (OESS). Kao jedan od zacrtanih ciljeva u okviru ovoga, Švicarska želi i ojačati glas mladih i povećati njihovu umiješanost u okviru OESS struktura.\nDa bi postigla ovaj cilj, Švicarska će organizovati niz modela u okviru kojih će po jedan delegat iz svake od 57 država članica OESS biti pozvan da učestvuje u OESS tokom cijele godine predsjedavanja.\nPrva Model OSCE konferencija biće održana u Beču od 14. do 17. januara 2014. godine. Druga simulacija će biti održana na ljeto/jesen 2014. godine u Beogradu, na kojoj će delegati nastaviti pregovore “ministara za vanjske poslove” svojih država i zaključiti ih tako što će dogovoriti odluke o “Youth Action plan”.\nTokom OSCE Ministarskog vijeća u Bazelu od 4. do 5. decembra 2014. godine, 57 delegata će moći predstaviti svoj Youth Action Plan.\nMladi između 18 i 30 godina koji tečno govore engleski jezik i zainteresovani su za međunarodnu politiku, mogu se prijaviti za ovaj program. Svi troškovi učešća za odabrane kandidate će biti pokriveni.\nRok za slanje aplikacija je 24.10.2013. godine.\nAplikacijski formular dostupan je na: www.sajv.ch\nCV i motivaciono pismo su dio aplikacije. Motivaciono pismo treba sadržavati sljedeće informacije:\nzašto kandidat želi učestvovati,\nopis iskustva u relevantnim organizacijama,\nnačin na koji će kandidat doprinijeti programu.\nKontakt osoba: Ms. Fanny Charmey (fanny.charmey@sajv.ch).\nZa sve dodatne informacije posjetite: www.sajv.ch


Ja sam deo Partizana: Dirljiva čestitka Grobara: Sa željom da bude još veći, slavimo Partizanov 73.\nDirljiva čestitka Grobara: Sa željom da bude još veći, slavimo Partizanov 73.\nCrno-beli imaju čime da se podiče\n„Većina nas, mladih generala, koja je igrala i volela fudbal, okupila se i dogovorila da osnujemo fudbalski klub. Oko imena nije bilo natezanja: bili smo partizani, bilo je i najprirodnije da se naš klub zove Partizan“.\nPetar Dapčević Peko, proslavljeni komandant iz Drugog svetskog rata, pre malo više od dve decenije je u samo dve rečenice oživeo sećanja na trenutak koji će promeniti istoriju sporta na ovim prostorima, na dan kad je osnovan - Partizan.\nTog 4. oktobra 1945, pri Centralnom domu tadašnje Jugoslovenske narodne armije, počeo je život crno-belih. Život koji je će mnogo godina kasnije legendarni Duško Radović opisati sentencom za sva vremena:\n„Nije uvek lako, ali je uvek lepo...“\nDanas klub iz Humske 1 slavi 73. rođendan.\nPrva zamisao je bila da Partizan funkcioniše kao fiskulturni klub, kako bi vojnici JNA u uniformama održavali sklad tela i duha. No, s obzirom da je leta 1945. u Beogradu održano Svearmijsko prvenstvo države, na kome se, između ostalog, pojavilo i nekoliko stotina fudbalera, najboljih tog doba iz SFRJ, prešlo se na ideju više: da se sačini spisak najboljih koji su nosili uniformu i oni su mesec dana kasnije dobili poziv da se presele u Beograd.\nOsnivačkom skupštinom Partizana, kako bi se to zvalo današnjim rečnikom, neformalno je predsedavao je još jedan general Svetozar Vukmanović Tempo. Bili su još prisutni još: Otmar Kreačić Kultura, Vujica Gajinović, Ratko Čoče Vujović (pet godina kasnije zvanično izabran za prvog predsednika), Konstantin Koča Popović i Mijalko Todorović Plavi.\nTako je nastao fudbalski klub. Dva dana kasnije odigrao je prvu utakmicu. Pod vođstvom trenera Franja Glazera savladan je Zemun (4:2). Prvi gol za Partizan postigao je Florijan Matekalo, na istom susretu bio je dvostruki strelac, a mrežu su pogađali još Šereš i Rupnik.\nOstalo je zapisano da je premijerni meč na igralištu „20. oktobar“ pred 200 gledalaca Partizan odigrao u sastavu: Čulik, Čolić, Beleslin, Čajkovski, Đurđević, Švaljek, Šereš (Boba Mihajlović), Atanacković, Rupnik, Božović, Matekalo.\nNa taj način stvorena je istorija. Blistava, jer: Partizan je prvi učesnik Kupa šampiona (1955), prvi finalista Kupa šampiona sa ovih prostora (1966), prvi učesnik Lige šampiona iz Srbije (2003, 2010), 27 puta državni prvak, 15 puta osvajač kupa (i aktuelni vlasnik pehara), pobednik Srednjoevropskog kupa (1978), ali i klub koji je stvorio na stotine asova svetskog formata, čija se imena i dan-danas s poštovanjem izgovaraju širom planete: od Stjepana Bobeka, preko Milutina Šokišća, Velibora Vasovića, Milana Galića, Momčila Vukotića, Nenada Bjekovića, Predraga Mijatovića, Saše Ilića...\nFudbalski klub je perjanica Sportskog društva osnovanog istog dana, 4. oktobra 1945, a koje se smatra, uz Boku juniors, jednim od najtrofejnijih u svetu. Istog dana kad i fudbalski klub počele su da žive košarkaška, odbojkaška, atletska i sekcija za šah. Danas Sportsko društvo Partizan broji 27 klubova, a na čelu te organizacije je Milorad Vučelić, istovremeno i prvi čovek fudbalskog kluba, dok su potpredsendnici Nenad Golijanin i Andrea Arsović.\nOsim fudbalskog, ogroman doprinos popularizaciji i uspešnosti sporta na ovim prostorima dao je i košarkaški klub. Crno-belih su bili prvaci Evrope (1992), tri puta osvajali Kup Radivoja koraća (1978, 1979, 1989), imaju 21 titulu državnog šampiona, 15 kupova, šest pehara regionalne Jadranske lige, a iznedrili su igračke, trenerske i funkcionerske veličine poput Radomira Šapera, Borislava Stankovića, Dragutina Čermaka, Ranka Žeravice, Dražena Dalipagića, Dragana Kićanovića, Dragana Todorića, Vlada Divca, Žarka Pasplalja, Željka Obradovića, Aleksandra Đorđevića, Predraga Danilovića, Željka Rebrače, Dejana Tomaševića, Nenada Krstića...\nMeđu velikane sporta SD Partizan, ali i celog srpskog sporta, spadaju i vaterpolisti crno-belih, koji su sedam puta bili prvaci Evrope (1964, 1966, 1967, 1971, 1975, 1976. i 2011), 29 puta osvajači titule, pehar kupa zagrlili su 26 puta i oformili mnogobrojne asove. A vaterpolo škola crno-belih je bila i ostala baza za kasnije uspehe reprezenatcije, jer skoro da nema asa koji je doneo našoj zemlji medalju sa velikog takmičenja, a da nije nosio kapicu Partizana.\nSlično važi i za rukometni, odbojkaški, hokej, ragbi, karate, tenis, atletski klub...\nU njihovu čast Sportsko društvo će od 17 časova organizovati svečanu dodelu godišnjih priznanja u Sportskom centru „Zemunelo“, a sve su najavili Grobari sinoćnjom bakljadom na stadionu u Humskoj i transparentom: „Sa željom da bude još veći, slavimo Partizanov 73.“


WWF sproveo prvi proces reintrodukcije i repopulacije rečnih biljaka u Hrvatskoj | Energetski portal Srbije\nWWF sproveo prvi proces reintrodukcije i repopulacije rečnih biljaka u Hrvatskoj\nKrajem prošle nedelje na 3 lokacije uz reku Dravu u Koprivničko-križevačkoj županiji realizovan je prvi proces reintrodukcije i repopulacije rečnih biljaka na prostoru Hrvatske. WWF – Svetska organizacija za zaštitu prirode realizovala je ovu aktivnost unutar DRAVA LIFE projekta, finansiranog kroz LIFE program Evropske Unije.\nProces reintrodukcije predstavlja ponovno uvođenje biljne vrste u prirodu na područje na kojem je ta vrsta pre izumrla, ali još uvek postoje uslovi za njen opstanak. Kebrač (Myricaria germanica) i patuljasti rogoz (Typha minima) pionirske su vrste biljaka koje rastu na dinamičnim rečnim staništima poput šljunkovitih sprudova i pokazatelji su zdravih i prirodnih jeka. Ove dve vrste u prošlosti su svoj životni prostor pronalazile na reci Dravi, ali danas, usled prekomernog uništavanja i iskorišćavanja reke i njene regulacije od strane čoveka, one su gotovo iščezle sa dravskih sprudova.\nPogodna staništa za ove dve vrste na reci Dravi još uvek postoje, ali ove vrste nestale su sa njih zbog raznih antropogenih uticaja i promene morfodinamike reke. Ove vrste smatraju se indikatorima reka koje imaju prirodnu hidromorfološku dinamiku nanosa i promenljivi oblik korita, a reka Drava još uvek je jedna od njih, rekla je Branka Španiček, voditeljka projekta DRAVA LIFE u WWF Adriji.\nKebrač i patuljasti rogoz kritično su ugrožene biljne vrste u Evropi. Tokom istraživanja sprovedenog u sklopu DRAVA LIFE projekta 2017. godine, pojavljivanje kebrača nije potvrđeno ni na jednom od pre poznatom prirodnom nalazištu na sprudovima Drave. Ova je vrsta pronađena samo na antropogenim staništima, na dve šljunčare i uz drenažni kanal hidroelektrane Donja Dubrava. S obzirom da pogodna mesta za rast i razvoj kebrača i dalje postoje, jedina opcija za očuvanje njegove populacije je repopulacija, odnosno premeštanje ugroženih biljnih jedinki. Svega 26 pronađenih sadnica kebrača stoga je presađeno na neobrasle površine šljunkovitih i peščanih sprudova na 3 prethodno odabrane lokacije.\nU ovom projektu za reintrodukciju kebrača na odabrana staništa na ušću Mure u Dravu korišćene su većinom odrasle pronađene biljke. Mladih sadnica sa dobro razvijenim korenovim sistemom pronađeno je svega nekoliko. Odrasle biljke kebrača manje su osetljive na sušu i mehanička ometanja nego juvenilne biljke i zbog toga jedinke različitog uzrasta mogu biti posađene na različita mikrostaništa. Ova metoda odabrana je jer se pokazala najuspešnijom u reintrodukciji ove vrste sprovedenoj u Austriji, Nemačkoj i Švajcarskoj, rekla je dr. Dragica Purger, botaničarka i stručna saradnica DRAVA LIFE projekta po pitanju reintrodukcije biljaka.\nPatuljasti rogoz nalazi se na popisu Bernske konvencije za zaštitu Divljih vrsta i prirodnih staništa u Evropi. Pojavljivanje patuljastog rogoza sprovedenim istraživanjem u Hrvatskoj nije potvrđeno, te se ova vrsta nažalost smatra regionalno iščezlom sa područja Hrvatske. Metode sprovođenja planirane reintrodukcije izabrane su na osnovu rezultata istraživanja i iskustava stečenih tokom akcija reintrodukcije koje su do sada sprovedene u nekim evropskim zemljama. Odrasle biljke patuljastog rogoza sa razvijenim korenom presađene su na šljunkovite i peščane sprudove na reci Dravi u blizini ušća Mure u Dravu.\nKebrač i patuljasti rogoz postaće tako ponovno glavni indikatori poboljšanja uslova rečne dinamike i pokazatelji zdrave i prirodne reke, a njihovim ponovnim uvođenjem direktno se uticalo i na poboljšanje biodiverziteta flore i faune, kao i prirodnih vrednosti reke Drave.


Kineska ekonomija će premašiti SAD 2033. godine – Bankar.me\nDecember 30, 2021 AZIJA, MAKRO, SAD, SVE VIJESTI Leave a comment\nPrije godinu dana Japanski centar za ekonomska istraživanja (JCER) predvidio je da će kineska ekonomija nadmašiti privredu Sjedinjenih Američkih Država do 2029. godine, ili za manje od jedne decenije. Isti istraživački centar je ovog mjeseca objavio znatno revidirane brojke, rekavši da se sada očekuje da će se to ipak dogoditi kasnije nego što su mislili, odnosno 2033, prenosi ZeroHedge.\nJCER je zaključio da Kina nanosi štetu svom potencijalu rasta nedavnim suzbijanjem velikih tehnoloških i drugih velikih industrija, uključujući, između ostalog, njen ambiciozni, ali kontroverzni nagon za dekarbonizaciju, dok pokušava da se predstavi kao “timski igrač” koji se zalaže za agendu Zapada o klimatskim promjenama tako nagomilavajući još više dugova u procesu.\nTakođe postoji opasnost od bankrota za gigante nekretnina i naravno problematičnom situacijom Evergranda koji trenutno predstavlja “najveću brigu”.\n“Najnovija projekcija takođe utiče na brz ekonomski oporavak SAD ove godine, uz pomoć ogromnog paketa podsticaja koji je administracija predsjednika Džoa Bajdena progurala kroz Kongres”, navodi Nikkei na osnovu nalaza JCER-a.\nU međuvremenu, prije nekoliko dana Svjetska banka je procijenila izglede Kine za blisku budućnost rekavši da očekuje da će kineski ekonomski rast stati u 2022. godini.\nSvjetska banka je smanjila svoje prognoze za ekonomski rast Kine u ovoj i narednoj godini, pošto se druga najveća svjetska ekonomija suočava sa sve većim preprekama od nove varijante kornonavirusa (omikron) do ozbiljnog pada sektora nekretnina.\nBanka sada očekuje da će kineski BDP porasti za osam odsto u 2021. godini u poređenju sa prethodnom, što je niže od ranijih predviđanja.\nPOJMOVIhladni rat kina amerika Kina Kina Amerika Kineska ekonomija\nPrevious Njemačka kaznila Deutsche Bank zbog skandala s kamatnim stopama\nSljedeći Od 1. januara do 40% veće plate medicinskom kadru


Narodni muzej dobija novog direktora | Patak Online – Valjevo vesti\nUtorak, 19. februar 2019. -\nOsuđen na 35 godina zatvora zbog ubistva Damjana Dragojlovića\nPredstava Ateljea 212 „Avgust u okrugu Osejdž“\nŠkolski odbor: Nova škola još nije bezbedna za đake\nU Okrugu od gripa obolelo 295 osoba\nVALJEVO- Narodni muzej u Valjevu sutra bi trebalo da dobije novog direktora, o čemu će se izjasniti odbornici lokalnog parlamenta. Izvesno je da na čelu Narodnog muzeja više neće biti dugogodišnji direktor te ustanove Vladimir Krivošejev, jer nije konkurisao na mesto direktora Muzeja. Na konkurs se jedino javila diplomirani ekonomista-menadžer trgovine Jelena Nikolić Lekić, koja je zaposlena u Narodnom muzeju i aktivni je član SNS. Krivošejev je bio jedan od najboljih direktora javnih ustanova i preduzeća, čiji je osnivač lokalna samouprava. Da će doći do kadrovskih promena u Narodnom muzeju bilo je jasno na jednoj od prethodnih sednica Skupštine grada, kada je izmenjen Statut Narodnog muzeja i to deo koji se odnosi na kvalifikacije osoba koje mogu da obavljaju dužnost direktora.\nOdbornici opozicije su tada pitali da li je na pomolu smena direktora. Odbornica DS Milka Erić Vasiljević je rekla da odluka o promeni Statuta Narodnog muzeja nije ’prošla’ na Komisiji za društvene delatnosti. „Ja se bojim da se ovim izmenama nagoveštavaju neke promene u Muzeju. Izmene Statuta nisu velike, ali su suštinski, vrlo važne i zabrinjavajuće“, rekla je Erić Vasiljević.\n„Vidimo da postoji već kult ličnosti u ovom gradu. Da li će doći do smene u Muzeju, to zavisi od mnogo faktora. Ove izmene su u skladu sa zakonom, a sve ono što je bilo dodato u Statut, to je dopisao onaj ko želi da bude doživotni direktor Muzeja. Ne možete vi prema sebi praviti Statut“, odgovorio je član Gradskog veća Dejan Bogojević.\nPretpostavlja se da Krivošejev nije ni konkurisao za još jedan direktorski mandat jer je već napravljena politička podela „direktorskih fotelja“.\nPrethodni članak Oplemenjen prostor Pedijatrije\nSledeći članak Stigla 300. beba iz epruvete\n19. februara 2019. - 08:37\n18. februara 2019. - 09:28\n1 od 5 na Druga protesna šetnja u Valjevu\nmilica na Druga protesna šetnja u Valjevu


RTCG - Radio Televizija Crne Gore - Nacionalni javni servis :: Društvo :: Ulazak u EU naplaćivaće se sedam eura\n23. 10. 2021. 07:38 >> 07:53 11\nOD KRAJA 2022.\nAžurirani biometrijski sistem granične kontrole EU, nazvan Sistem za ulazak/izlaz (EES), pati od ogromnih tehničkih i organizacionih problema i izgleda da će biti završen poslije ljeta 2022. godine, a ne u maju 2022. godine, usljed tehničkih problema. Portal "biometricupdate.com" piše da će se ova odluka ticati i građana Crne Gore, koji će, sve su prilike, morati da plaćaju sedam eura od kraja naredne godine da bi ušli u Šengen zonu.\n"Amerikanci, Britanci, Crnogorci i Gruzijci su samo neki od onih koji će biti pogođeni. Iako im je trenutno dozvoljeno putovanje bez viza u 26 zemalja Šengenskog prostora u Evropi, uskoro će morati podnositi zahtjev za odobrenje putovanja za ulazak u to područje", piše portal "biometricupdate.com".\nCrna Gora - EU Šengenska zona\nZa jačanje kapaciteta nadzora nad COVID-19 300 hiljada eura\nPoštovati načelo odvojenosti crkve i države\nMeđuvladina konferencija sa CG 13. decembra


Naslovna Košarka Evropa OGROMNO PRIZNANJE: Pljušte pohvale za Partizan!\nPartizan savladao Andoru! (FOTO: starsport.rs)\nU tradicionalnoj anketi generalnih menadžera Evrokupa pljuštale su pohvale za Partizan. Što za igrače, što za trenera, a na koncu i za način igre.\nPa da krenemo redom. Naravno, ubedljivo najviše glasova za najboljeg trenera Evrokupa je otišlo na adresu Željka Obradovića koji je dobio 60 odsto glasova!\nOdlično je prošao i Alen Smailagić za koga generalni menadžeri sa 25 odsto glasova veruju da je najveća zvezda u usponu takmičenja.\nPriznanje je dobio i Aleksa Avramović koji je pokupio 20 odsto glasova čime je najbolji defanzivac drugog po jačini košarkaškog takmičenja u Evropi.\nKada smo već kod individualnih priznanja u vrhu se za dva našao i Kevin Panter. Za najboljeg šutera i najbolje pojačanje gde je dobio po 15 odsto glasova. U prvoj kategoriji ga je nadmašio Marko Belineli (20 odsto), a u drugoj Džonatan Motli (45 odsto).\nAlen Smailagic = 2021-22 leading 'Rising Star' candidate⭐\nBest pure shooter of the competition? Ask @marcobelinelli, with 20% of votes😉\nEveryone wants a Johnathan Motley on his team! GM's voted 45% as a player they would sign 🖊#RoadToGreatness pic.twitter.com/oJj8cKdUxZ\n— 7DAYS EuroCup (@EuroCup) January 17, 2022\nZanimljivo, generalni menadžeri Evrokupa vide Partizan kao najvećeg favorita da dođe do finala ove godine i to njih čak 70 odsto! Za drugog „sigurnog“ finalistu je proglašena ekipa Virtusa sa 65 odsto glasova.\nCrno-beli košarkaši su najneugodniji rivali za šta je glasalo 25 odsto generalnih menadžera Evrokupa. Sledi Valensija sa 15 odsto glasova.\nPartizan je i drugi najzanimljiviji tim za gledanje sa 20 odsto glasova. Više ima samo Huventud (25 odsto), dok i Virtus ima isti broj glasova kao i srpski tim.\nDon't forget Obradovic from @PartizanBC also had the most votes for the best Head Coach!#RoadToGreatness pic.twitter.com/Pysac3ikgJ\nKada smo već kod Virtusa najveća zvezda tima Miloš Teodosić je proglašen za drugog najspektakularnijeg košarkaša (30 odsto glasova), odmah iza Džonatana Motlija (40 odsto).\nKod imena Teodosića nije bilo dileme da je on najbolji dodavač u Evrokupu za šta je glasalo čak 75 odsto generalnih menadžera!\nPrethodni tekstCRTICE SA ZVEZDINIH PRIPREMA: Pićini hoće u reprezentaciju Italije, Mrkela najavio odlaske!\nSledeći tekstEVROLIGA ODREDILA: Zvezda saznala kada igra sa Real Madridom!\nKiki 18/01/22 10:55\tAt\t18/01/22 10:55\nNajbolji bi scenario bio da Partizan dođe do finala Evrokupa i pobedi ali ima još da se igra a ima još 3 ekipe koje su ozbiljni favoriti.\nSomi 17/01/22 21:28\tAt\t17/01/22 21:28\nKakva crna igra,igraju smesnu igru, prvi ozbiljna protivnik i gube odmah\nZofa 17/01/22 21:27\tAt\t17/01/22 21:27\nSvi se ulizuju Zocu hahahah, stvarno su smešni ljudi\nDimaria 17/01/22 17:43\tAt\t17/01/22 17:43\nPodigao je Obradovic igru partizana na visi nivo ,odlični rezultati i sjajna igra privlače pažnju mnogih ..otuda i ove pohvale na račun našeg kluba


RH povlači dokumente koji prejudiciraju granicu? - tportal\nRH povlači dokumente koji prejudiciraju granicu?\nZadnja izmjena 03.08.2009 11:27\nObjavljeno 03.08.2009 u 11:11\nHrvatska vlada uskoro bi navodno trebala početi s povlačenjem spornih dokumenata koje je Hrvatska u sklopu pretpristupnih pregovora poslala Europskoj uniji, a u kojima se prema mišljenju Slovenije, prejudicira rješenje međugraničnog spora\nZAGREB - To je glavna posljedica dogovora hrvatske premijerke Jadranke Kosor i slovenskog premijera Boruta Pahora, postignutog na prošlotjednom sastanku u dvorcu Trakošćan, piše Nacional.\nBude li sve po planu, nakon što Hrvatska povuče sporene dokumente, Slovenija bi trebala prekinuti blokadu hrvatskih pregovora. Radi se o kompromisnom rješenju jer je Hrvatska odustala od svog stava da samo Europska unija može odrediti koji dokumenti prejudiciraju granicu, te će u velikoj mjeri pristati na slovensku procjenu koji su dokumenti sporni.\nS druge strane, Slovenija bi zauzvrat trebala odustati od stajališta da blokadu hrvatskih pregovora neće prekinuti dok se ne postigne konačno rješenje u graničnom sporu. Takav dogovor omogućio bi Hrvatskoj da nastavi pregovore s Europskom unijom, a konačno rješenje spora bilo bi dobiveno nakon arbitraže. Ipak, kako bi ta arbitraža trebala izgledati, tko bi je proveo i bi li se temeljila na principu pravičnosti ili međunarodnog prava, nije dogovoreno i o tome će se pregovarati idućih mjeseci.\nInače, među diplomatskim izvorima u Zagrebu vlada uvjerenje kako je sastanak posljedica sve jačeg pritiska SAD-a na Sloveniju, te uvjerenja tamošnjeg državnog vrha da će povoljan ishod spora puno lakše postići kroz pregovore s Jadrankom Kosor, nego što bi im uspjelo pregovarajući s Ivom Sanaderom, piše Nacional. U tim krugovima spekulira se kako je to posljedica imidža Jadranke Kosor među slovenskim političarima, koji hrvatsku premijerku doživljavaju kao neiskusnu u vanjskopolitičkim pregovorima. S druge strane, premijer Sanander imao je više iskustva, pa je procjena da bi pregovori s njim bili znatno teži.


ER SRBIJA PRILAGOĐAVA MREŽU ZBOG NOVIH ZABRANA: Planirano obnavljanje letova do biće odloženo za nekoliko nedelja!\nkorona odlaže letove\n23.07.2020. 17:21h 23.07.2020. 17:28h\nBEOGRAD - Nacionalna avio-kompanija Er Srbija saopštila je danas da je usled pandemije korona virusa i ponovnog uvođenja zabrana i ograničenja putovanja, prinuđena da dodatno prilagodi svoju mrežu destinacija u narednom periodu.\nLinije Er Srbije do Madrida počev od 29. jula, do Nice počev od 8. avgusta, kao i do Kijeva počev od 31. avgusta, biće privremeno obustavljene. Obnavljanje navedenih linija planira se za letnju sezonu sledeće godine. Svi putnici biće obavešteni o promeni u redu letenja i o njihovim novim opcijama za putovanje.\nIz avio-kompanije ističu da pružaju svu neophodnu podršku putnicima koji su kupili karte za te letove, i izražavaju žaljenje zbog eventualnih neprijatnosti prouzrokovanih putnicima. Putnicima savetuju da za više informacija pozovu Kontakt centar Er Srbije na 0800 111 528 iz Srbije ili +381 11 311 21 23 iz inostranstva, da posete airserbia.com ili stranice kompanije na društvenim mrežama.\nFoto Printscreen/Kurir TV\nEr Srbijaletovizabranazabrana letova


Ministar odbrane BiH može donositi odluke bez svojih zamjenika - Istinomjer\nPotpredsjednik Narodne skupštine Republike Srpske (NSRS) Denis Šulić (SNSD) gostovao je 29.5.2022. godine u Jutarnjem programu Radio-televizije Republike Srpske. Govoreći u kontekstu posjete ministrice vanjskih poslova Velike Britanije Elizabeth Truss, koju je 26.5.2022. godine ugostio i ministar odbrane Bosne i Hercegovine Sifet Podžić, Šulić je, pored ostalog, iznio tvrdnje koje su se odnosile na ulogu koju ima ministar odbrane BiH, odnosno na njegovu mogućnost (ne)donošenja odluka.\nU vezi s tim, Šulić je ustvrdio:\nSifet Podžić ne može ništa. Sifet Podžić je ministar koji ne može donijeti nijednu odluku bez dva svoja zamjenika, a Bosna i Hercegovina ne može donijeti ni jednu odluku bez konsenzusa.\nDenis Šulić, 29.5.2022.\nMeđutim, suprotno Šulićevim tvrdnjama, u skladu sa Zakonom o odbrani BiH, Odjeljak E, Ministar odbrane Bosne i Hercegovine, u svom članu 15, Organizacione i administrativne nadležnosti, navodi koje i kakve odluke može donositi ministar odbrane, a bez svoja dva zamjenika.\nMinistar odbrane Bosne i Hercegovine ima sljedeće organizacione i administrativne nadležnosti, koje su predmet vrhovne komande i kontrole Predsjedništva:\na) predlaže i donosi propise, izdaje direktive i naređenja, koja se odnose na organizaciju, administraciju, osoblje, obuku, opremanje, razmještaj i upotrebu Oružanih snaga kako bi se osigurala maksimalna interoperabilnost u Oružanim snagama i interoperabilnost sa snagama NATO-a,\nb) obavlja ulogu međunarodnog predstavnika Bosne i Hercegovine za pitanja odbrane na ministarskom nivou,\nc) daje preporuke Predsjedništvu vezano za veličinu i strukturu Oružanih snaga,\nd) utvrđuje organizaciju i formaciju komandi i jedinica Oružanih snaga na prijedlog načelnika Zajedničkog štaba Oružanih snaga,\ne) daje preporuke Predsjedništvu vezano za organizaciju vojnih snaga za zadatke i misije,\nf) uspostavlja strateško planiranje za oružane sukobe, operacije podrške miru i reagiranje u slučaju prirodnih i drugih katastrofa i nesreća,\ng) predlaže postavljenje, unapređenje i smjenu generala u skladu s odredbama ovog zakona,\nh) planira i vrši nadzor nad provođenjem svih vojnoobavještajnih aktivnosti za Oružane snage,\ni) daje preporuke Predsjedništvu vezano za postavljanje vojnodiplomatskih predstavnika i vojnih predstavnika,\nj) angažira profesionalno vojno osoblje za popunjavanje odobrenih upražnjenih mjesta u Oružanim snagama,\nk) unapređuje, postavlja i razrješava vojna lica ispod čina generala,\nl) regulira nabavku robe i usluga za Oružane snage koje su izuzete Zakonom o javnim nabavkama BiH\nm) upravlja i donosi propise o korištenju pokretne i nepokretne imovine.\nZakon o odbrani BiH, član 15.\nPored toga, u skladu sa članom 16, Komandne nadležnosti, ministar odbrane ima sljedeće komandne nadležnosti koje su predmet vrhovne komande i kontrole Predsjedništva:\na) izdaje naređenje načelniku Zajedničkog štaba Oružanih snaga za razmještaj ili upotrebu bilo koje jedinice Oružanih snaga u zemlji ili van zemlje da bi se omogućilo provođenje odluka Predsjedništva,\nb) izdaje naređenje načelniku Zajedničkog štaba Oružanih snaga za aktiviranje rezervnih jedinica i kategorija rezervista, u skladu s ovim zakonom,\nc) izdaje naređenje za razmještaj ili upotrebu bilo kojeg dijela Oružanih snaga, s ciljem pomoći civilnim organima u reagiranju na prirodne i druge katastrofe i nesreće, u skladu s članom 44. ovog zakona,\nd) vrši komandu i kontrolu nad svim vojnoobavještajnim poslovima koje obavljaju Oružane snage\nZakon o odbrani BiH, član 16.\nIzmeđu ostalih, i član 17. Zakona o odbrani BiH, Kontrola i inspekcija, govori o ovlaštenjima ministra odbrane, za koje nisu potrebne saglasnosti njegovih zamjenika.\n(1) Ministar odbrane ima ovlaštenje da nadgleda, prati i vrši inspekciju nad Oružanim snagama kako bi se osiguralo poštivanje ovog zakona, te njegovih naređenja, uputstava i direktiva. Ministar odbrane imenovat će lica za vršenje inspekcija kako bi se potvrdilo to poštivanje i osigurala transparentnost.\n(2) Ministar odbrane bit će odgovoran Parlamentarnoj skupštini i njenoj komisiji za odbranu i na njen zahtjev će se pojaviti pred njom i podnijeti izvještaj o pitanjima koja su u nadležnosti Ministarstva odbrane.\nMinistar odbrane osigurat će učešće i pomoć osoblja Ministarstva odbrane ako se bude tražila podrška u parlamentarnim procesima.\nZakon o odbrani BiH, član 17.\nKada je riječ o odgovornostima zamjenika ministra odbrane, njih definiše član 19. Zakona o odbrani BiH, Odgovornosti zamjenika ministra odbrane, u kojem se navodi:\n(1) Ministar odbrane imat će dva zamjenika: zamjenika ministra odbrane za politiku i planiranje i zamjenika ministra odbrane za upravljanje resursima.\n(2) Zamjenik ministra odbrane za politiku i planiranje odgovoran je za:\na) politiku i planiranje,\nb) međunarodnu saradnju,\nc) vojnoobavještajne poslove i sigurnost,\nd) komandu, kontrolu i komunikacije.\n(3) Zamjenik ministra odbrane za upravljanje resursima odgovoran je za:\na) upravljanje osobljem,\nb) finansije i budžet,\nc) nabavku i logistiku.\n(4) Ministar odbrane i njegova dva zamjenika neće biti iz reda istog konstitutivnog naroda.\nZakon o odbrani BiH, član 19.\nS obzirom na sadržaj Zakona o odbrani BiH, Istinomjer tvrdnju Denisa Šulića da ministar odbrane BiH ne može donijeti nijednu odluku bez dva svoja zamjenika ocjenjuje neistinitom.


Pesniku Živoradu Nedeljkoviću nagrada „Desanka Maksimović“ - KRUG\nOvo prestižno priznanje, koje dodeljuje zadužbina „Desanka Maksimović“, kraljevački pesnik je dobio za ukupan doprinos srpskoj poeziji\nŽiri koji bira dobitnika nagrade „Desanka Maksimović“ u obrazloženju odluke da ovo prestižno priznanje u oblasti pesništva ove godine pripadne Živoradu Nedeljkoviću, navodi:\n„Književnik Živorad Nedeljković (Kraljevo, 1959) suštinski upućuje na saznanje da je umetničko stvaralaštvo jedinstveni svet i da u njemu nema stvarne razlike između velikih i malih stvari, između prošlosti i sadašnjosti, a ako ta razlika i postoji, onda je za pesnika „periferija“ prednost koja mu donosi mir, samoću i neposredni dodir sa izvornim oblicima žvota i prirodom.\n… Osnovni postulati pesničkog sveta, a samim tim i stvaralačke poetike Živorada Nedeljkovića, počivaju na izrazitoj liričnosti, na traganju za skrivenim značenjskim potencijalima savremenog jezika, a samim tim i razumevanju pesništva kao istovremenog i ukrštenog govora ‘malih stvari’ i ‘krupnih sitnica’. Liričnost je prevashodno utemeljena na diskretnoj melanholiji“ – piše između ostalog u obrazloženju.\nŽivorad Nedeljković je urednik za poeziju u „Povelji“ – izdavačkoj delatnosti Narodne biblioteke „Stefan Prvovenčani“ u Kraljevo. Nagrada će mu biti dodeljena u ponedeljak 16. maja u Desankinoj Brankovini. Živorad Nedeljković je za svoje ukupno dosadašnje pesničko stvaralaštvo, kao i za pojedinačne zbirke poezije, dobio najznačajnije nagrade u zemlji.\nNa vest da je dobio „Desankinu nagradu“ Nedeljković je, između ostalog, rekao:\n– U vreme kada je, nažalost, sve oko nas devastirano, ovakve nagrade nas drže u uverenju da bavljenje književnošću i generalno umetnošću, ima smisla.\nNagradu „Desanka Maksimović“ dodeljuje od 1994. godine dodeljuje istoimena zadužbina, koju je 1993. godine osnovala Narodna biblioteka Srbije. Ovogodišnji žiri činili su prof. Dr Goran Maksimović, prof. Dr Đorđe Despić, doc. Dr Branko Vraneš, dr Slađana Ilić i Vojislav Karanović.\nTags: Biblioteka Kraljevo, Kraljevo, nagrada Desanka Maksimović, pesnik Živorad Nedeljković, portal Krug, Povelja


» Saopćenje za javnost – Osuđujemo brutalan napad Rasima Ljajića na autonomnost IZ-e\nDžemat Et-Takwa u Beču\nPočeli Treći susreti Mreže mladih Islamske zajednice\nSaopćenje za javnost – Osuđujemo brutalan napad Rasima Ljajića na autonomnost IZ-e\nMešihat Islamske zajednice u Srbiji najoštrije osuđuje brutalan napad potpredsjednika Vlade Republike Srbije i osnivača Sandžačke demokratske partije Rasima Ljajića na autonomnost ove najvažnije vjerske institucije muslimana u Srbiji, kao i bestidan čin najprizemnijeg omalovažavanja institucije predsjednika Mešihata Islamske zajednice, kao i ličnosti muftije prof. dr. Mevlud ef. Dudića.\nPodsjećamo javnost da je nakon propalog pokušaja puča u Islamskoj zajednici 2007. godine, koji je uz pomoć tadašnjeg režima Vojislava Koštunice u Sandžaku predvodio Sulejman Ugljanin, kormilo napada na Islamsku zajednicu 2010. godine preuzeo Rasim Ljajić.\nNakon dovođenja žandarmerije iste godine, koja je vršila nasilje nad vjernicima, i otimanja dijela vakufske imovine, Rasim Ljajić je nastavio, u sprezi sa kriminalno-tajkunskim strukturama nad kojima očigledno ima uticaj, napadati i dalje na vakufsku imovinu, Islamsku zajednicu i čast vjernika.\nPosljednji u nizu napada Rasima Ljajića očigledno je izazvan prvim ozbiljnijim korakom na putu propadanja njegove politike otimanja vakufske imovine i rušenja islamskih svetinja, kroz povratak zgrade Islamskih ustanova i napredovanja radova na restauraciji Arap džamije.\nOčito da ovaj napad pokazuje da Rasim Ljajić u Islamskoj zajednici vidi jedinu prepreku kako bi sa svojim kriminalcima potpuno ovladao Sandžakom i dovršio mrežu za dilovanje narkotika kojom ubija našu mladost, kao i lanac kockarnica u svakoj ulici čime ruši moral svih generacija, čime želi potpuno porobljavanje ovog osiromašenog i napaćenog naroda. Zato mu poručujemo da zbog ovakve zajednice u svojim prljavim nakanama nikada neće uspjeti, već će se uskoro suočiti sa posljedicama svog višegodišnjeg ličnog, porodičnog i partijskog kriminala, gdje će završiti iza rešetaka ili bježati iz zemlje.\nIzbori za predsjednika Mešihata IZ-e u Srbiji jesu pokazali demonstraciju časti, ponosa, dostojanstva, ali i prkosa kada je u pitanju odlučnost na putu slobodnog odlučivanja ko treba da vodi Zajednicu i održavaju se u sasvim drugačijoj atmosferi od one koju organiziraju Rasim Ljajić i Sulejman Ugljanin, koja obiluje izbornom krađom, manipulacijama, korupcijom i zastrašivanjem ljudi.\nRasim Ljajić predvodi falangu „neokomunista“ koji i danas žale što su nepovratno izgubili priliku da oni i njima slični odlučuju „direktivom“ ko će, u ime muslimana, brinuti o najvažnijim pitanjima iz domena njihove vjere.\nGospodine Ljajiću, karikatura je vaš parareis i ono što ste zajedno sa Ugljaninom napravili u ambijentu „kafanskog dima“ 2007. godine, a Islamska zajednica uprkos svim izazovima hrabro korača naprijed sklanjajući sa puta ka svom cilju jednu po jednu vašu spletku.\nAllah dž.š.i u Kur'anu kaže: “Oni prave spletke, a Allah njima pravi spletke. Allahove su mnogo jače!“\nUlema, glavni imami, muderisi, vjernici odlučili su još jedan mandat predsjednika Mešihata povjeriti velikom alimu i autoritetu muftiji prof. dr. Mevlud ef. Dudiću.\nSvojim odnosom prema emanetu muftija Dudić je i izazvao ovakvu reakciju političara i politika koji gaje otvoreno neprijateljstvo prema Islamskoj zajednici i rade na njenom rušenju, kazavši prilikom nominacije za ovu časnu poziciju da je za razvijanje partnerskih odnosa sa svim političkim organizacijama koje rade u interesu ovog naroda i žele dobro Islamskoj zajednici.\nPored svih neargumentiranih optužbi, Rasim Ljajić je kazao i jednu istinu. Većina muslimana u Srbiji, kao i većina glasača i simpatizera SDP-a, jesu za jedinstvenu Islamsku zajednicu u Srbiji, sa duhovnim centrom u Sarajevu na čelu sa Reisu-l-ulemom, ali su, nažalost, taoci retrogradne politike svojih lidera.\nBez obzira na svu žestinu posljednjih napada, Islamska zajednica će i u narednom periodu nastaviti dosljednu borbu za svoju autonomnost, biti konstruktivan društveni faktor u državi, a sve u cilju ostvarivanja svoje misije činjenja dobra a odvraćanja od zla.\nDr. Enver ef. Gicić\nHfz. Irfan ef. Malić\nRamiz ef. Hamidović\nVahjudin ef. Ćosović\nFadil ef. Murat


Obeležen Međunarodni dan muzeja - Topličke Vesti Document\nObeležen Međunarodni dan muzeja\nPROKUPLJE- U Narodnom muzeju Toplice učenici OŠ “Ratko Pavlović Ćićko“ održali su javni čas i prezentaciju na temu „Snovi u koferima“, a posle njih nastupili su gimnazijalci koji su prikazali “Toplicu kroz vekove“. Digitalnom radionicom „Muzeji kriju tajnu“,predstavili su se učenici OŠ “Milić Rakić Mirko“, dok su muzičko poetsko veče „Stihotvorci Talija“ održali učenici OŠ “Nikodije Stojanović Tatko”.\nKoncertom „Moć muzike u muzeju“, predstavili su se učenici Muzičke škole „Kornelije Stanković, a publika je uživala i u multimedijalnoj prezentaciji „Priroda meni priča-šumska tajna“ koju su uz pratnju hora „Deca neba“ priredili učenici OŠ “Ratko Pavlović ćićko“.\nPored Narodnog muzeja koji je bio mesto održavanja navedenih događaja, program manifestacije je organizovan i u galeriji „Boža Ilić“, gde je na temu „Kroz znanje i tradiciju da traje toplička epigenija“ održana prezentacija i degustacija proizvoda Visoko poljoprivredno prehrambene škole strukovnih studija u Prokuplju i “Topličkih vinograda”.\nU okviru programa na Dan muzeja, u Spomen sobi „Gvozdeni puk u oslobodilačkim ratovima Srbije 1912-1918, održano je predavanje kustosa Narodnog muzeja Toplice za učenike osnovnih i srednjih škola na temu „Gvozdeni puk u Prvom balkanskom ratu“.


22.3.2013. – Suština pasijansa™\n“On an Island” je naslovna numera na trećem i zasad poslednjem solo studijskom albumu Davida Gilmoura. Pesma je elegija o prijateljima koji su otišli, a melanholični ton je podignut na viši stepen tako što je na album (i na neke koncerte) doveden najbolji muški vokalni duet u istoriji rock’n’rolla: David Crosby i Graham Nash. Snimak potiče sa jednog od pet koncerata pod nazivom Remeber That Night, održanih u Royal Albert Hallu na početku turneje 2006. godine.… Nastavite sa čitanjem >>\nAuthor GrbaPosted on 22.3.2013. 25.7.2016. Categories FonotekaTags muzika za popodne\nNije bitno koliko godina imaš, već šta si u stanju da uradiš. Ili, kako ono kažu, bez starca nema udarca… Ali, to je iz neke druge pesmice. Pazi ovo.\nJes’ reklama, ali odlična!… Nastavite sa čitanjem >>\nAuthor GrbaPosted on 22.3.2013. 21.3.2013. Categories Koncepti, PojaveTags glugen, ljudi, mediji, svašta & koješta, youtube\nJedna na dan (356): 21. mart 2013.\nOvo morate da vidite. I neka mi nikad niko ne kaže išta protiv UV filtera na objektivu…\nPriča je kratka: desila se nezgoda sa rancem u kome se našao i Draguljče, pad je bio nezgodan i UV filter na njemu je prsnuo. Pritom je prsten filtera primio na sebe udarac i izvitoperio se toliko da mi je trebalo dobrih deset minuta pažljivog i laganog, ali žestokog rada kleštima da bih ga skinuo sa objektiva. Ostatak operacije je proizveo ovaj suvenir:\nAuthor GrbaPosted on 22.3.2013. 12.1.2016. Categories Foto radoviTags jedna na dan


PREMINUO LEGENDARNI PREDSJEDNIK REAL MADRIDA | RTV Slobomir\nLorenco Sans, legendarni predsjednik Real Madrida, preminuo je u 76. godini. Ovaj fudbalski vizionar je u Madrid doveo Predraga Mijatovića, a od 1995. do 2000. godine kada je bio predsednik “kraljevići” su podigli dva trofeja Lige šampiona\nOn je nedavno bio hitno smješten u bolnicu i od utorka se nalazio na intezivnoj njezi. Njegov sin je u četvrtak saopštio da “situacija ne ohrabruje” kada je utvrđeno da ima i infekciju bubrega – piše Blic.\nOvaj čovjek je od 1985. do 1995. godine radio kao sportski direktor, da bi to zamijenio foteljom prvog čovjeka kluba nakon što je Real Madrid napustio Ramon Mendoza, koji je ostavio ozbiljan finansijski minus.\nSans je sopstvenim novcem doveo Davora Šukera i Predraga Mijatovića, koji su kasnije bili bitni šrafovi u osvajanju Lige šampiona. Nije uspio da sanira velike dugove, pa ga je na toj poziciji nasledio Florentino Perez.


Tesla otkazuje tri junska onlajn zapošljavanja za Kinu | PC Press\nTesla otkazuje tri junska onlajn zapošljavanja za Kinu\n11. juni 2022. 11. juni 2022. Angelina [PC Press]\nTesla Inc otkazala je tri onlajn događaja za zapošljavanje u Kini zakazana za ovaj mesec, što je najnoviji razvoj događaja nakon što je izvršni direktor Elon Musk zapretio otpuštanjima u proizvođaču električnih automobila, rekavši da je „previše zaposlenih“ u nekim oblastima.\nMeđutim, Musk nije posebno komentarisao zapošljavanje u Kini, koja je proizvodila više od polovine vozila za ovog proizvođača automobila na globalnom nivou i doprinela četvrtini njegovog prihoda u 2021.\nKompanija je otkazala tri događaja za pozicije u prodaji, istraživanju i razvoju i svom lancu snabdevanja, bez navođenja razloga.\nOperacija u Kini i dalje dozvoljava podnošenje rezimea za više od 1.000 radnih mesta objavljenih na platformi društvenih medija, kao što su inženjeri aerodinamike, menadžeri lanca snabdevanja, menadžeri prodavnica, fabrički nadzornici i radnici. Musk je imao ” loš osećaj” o ekonomiji, rekao je u mejlu koji je Rojters video prošle nedelje.\nU drugom mejlu zaposlenima Musk je rekao da će Tesla smanjiti broj zaposlenih za desetinu, pošto je postao „previše zaposlenih u mnogim oblastima“, ali je dodao da će se broj zaposlenih po satu povećati. Proizvodnja u Teslinoj fabrici u Šangaju bila je teško pogođena nakon što je kinesko komercijalno središte počelo dvomesečno zatvaranje zbog COVID-19 krajem marta. Očekuje se da će proizvodnja pasti za više od trećine ovog kvartala u odnosu na prethodni, nadmašujući Muskovo predviđanje.\nTagovi: Kina, Tesla\n← Apple konačno dodaje neke od najboljih Gmail-ovih funkcija u email aplikacije\nMicrosoft objavio ekspanziju Top Gun za Flight Simulator igru →


Pošalji komentar - DELEGACIJA PARAĆINA U SANKT PETERBURGU: Razgovorima do bolje saradnje (FOTO) | Novosti.rs\nEkonomska saradnja Paraćin Sankt Peterburg saradnja sa Rusijom i Kinom Paraćin vesti\nU nekim delovima paraćinske opštine 7, 8. i 9. jula ekipe paraćinskog pogona Elektrodistribucije izvodiće radove na elektroenergetskim objektima ili u njihovoj blizini, zbog čega će biti planskih isključenja struje.\nZA POČETAK PO 4.000 DOLARA: Pet startap firmi iz Paraćina dobilo donaciju iz Norveške\nU OKVIRU projekta "Podrška unapređenju poslovnog okruženja na teritoriji Pomoravskog okruga", koji finansira Kraljevina Norveška, a sprovodi Regionalna agencija za ekonomski razvoj Šumadije i Pomoravlja, pet malih i mikro firmi iz oblasti prehrane - sa teritorije Paraćina - dobilo je novčana sredstva u iznosu od po 4.000 dolara.\n03. 07. 2021. u 08:33


Madam Piano promenila ime i napisala astrološki vodič!\nM.J | nedelja 18. septembar 2016. 06:16h\nMadam Piano je koautor knjige "Odiseja 2012" na kojoj je potpisana kao Nia Nedeljković\n12497_madame-piano-3 • Pulsonline Arhiva\nMalo je poznato da je Madam Piano i sertifikovani astrolog, a diplomu je stekla na astrološkom institutu "Johannes Kepler" u Beogradu koji važi za jednu od najboljih svetskih škola iz ove oblasti.\n- Po završetku studija stekla sam i međunarodnu diplomu za profesionalne astrologe od strane svetske astrološke asocijacije ISAR. Astrologija je jezik prirode i univerzuma kojim, ukoliko ovladate, stičete mogućnost da proniknete u dubine same srži našega postojanja ali i da na mnogo dublji način sagledate i svoju ličnost i životni put.\nJedan ste od autora knjige "Odiseja 2012". Šta knjigu čini posebnom?\n- Knjiga ‘’Odiseja 2012’’ je koautorska knjiga jednog od naših najeminentnijih astrologa Aleksandra Imširagića i moje malenkosti, na kojoj nam se u jednom njenom delu pridružio i jedan od najzvučnijih imena svetske astrologije Roy Gillett, predsednik Britanske astrološke asocijacije. Knjiga je već prevedena na nemački jezik, a od sledeće godine očekujemo njen izlazak i u Americi i Velikoj Britaniji. Knjiga na slojevit način opisuje našu evoluciju i naše civilizacijsko odrastanje i omogućava dublje razumevanje našeg evolutivnog puta, ali i svega onoga što nas u njegovoj sledećoj etapi očekuje.\nInteresantno je buđenje ženskog principa koji u knjizi spominjete. Počinje li "era žena"?\n- Čitav kosmos je iznikao iz sadejstva ženskog i muškog stvaralačkog principa, koji se ogledaju i u samom čoveku. Međutim, naša se civilizacija hiljadama godina unazad razvijala dominantno putem muškog stvaralačkog principa, koji je u dubine kolektivnog nesvesnog potisnuo ženski stvaralački aspekt. Ovo je na izvestan način uslovilo da se ubrzano razvijamo i napredujemo na našoj evolutivnoj stazi, ali nas je odvojilo od ženske stvaralačke prirode koja nas povezuje sa našim Duhovnim izvorom, čime je počela da prevladava i materijalistička prizma kroz koju smo posmatrali sebe i naše postojanje. Muško percipiranje nas je stoga dobrim delom udaljilo i od same prirode, kojom smo počeli da vladamo nemilosrdno joj namećući sopstvene interese sve više zanemarujući njene. Međutim, sledeća etapa naše evolucije je namenjena intenzivnom buđenju ženskog stvaralačkog principa, koji će nas vraćati zaboravljenoj istini o nama – deci Neba i Zemlje, koja ne mogu nastaviti svoj dalji razvoj bez spoznaje o našem jedinstvu sa ovom planetom, čiji smo neraskidivi deo.\nS obzirom da se na korici knjige pojavljujete pod imenom Nia Nedeljković, recite nam kako je došlo do toga da Ljiljana postane Nia?\n- Još od najranijeg detinjstva duboko u sebi sam osećala da ime koje mi je dodeljeno po rođenju nije moje pravo ime. Moji roditelji koji su se čudom čudili svaki put kada bih izmislila neko ime kojim sam se predstavljala mislili su da je to hir koji će vremenom proći i napustiti me kada odrastem. Međutim, moj dubok osećaj da to ime ne pripada meni me nikada nije napustio. I tokom jednog veoma važnog perioda mog veoma intenzivnog buđenja i odrastanja, konačno sam igrom neverevotnih ‘’slučajnosti’’ otkrila to moje pravo ime za kojim sam ceo život tragala i u njegovoj zvučnoj frekvenciji, kao i njegovom značenju se u potpunosti prepoznala.\nDvadesetogodišnjicu bavljenja muzikom obeležavate knjigom. Gde je muzika u celoj priči?\n- Možda ću mnoge ljubitelje moje muzike iznenaditi ovom knjigom, jer će pomoću nje upoznati još jedan aspekt moje ličnosti, ali moram priznati da sam na izvestan način i samu sebe iznenadila, jer sam radeći na njoj tokom proteklog leta shvatila da se u septembru mesecu, upravo kada knjiga izlazi u javnost, navršava tačno dvadeset godina od početka moje muzičke karijere. U prvom trenutku me je ova činjenica iznenadila, a onda sam shvatila da je ova knjiga logičan sled moje muzičke karijere tokom koje sam svoju zadivljenost prema čudesnim raznovrsnostima života, kultura, religija, rasa i nacija, opevavala u svim svojim pesmama. Stoga je očigledno došao trenutak da sve ono što u moje pesme više ne može stati, pretočim u knjigu o nama i čudesnosti našega postojanja - rekla je na kraju razgovora Madam Piano, odnosno Nia Nedeljković.\nPromocija knjige, astrološkog vodiča za novo doba, biće danas u Akademiji 28, u Novom Sadu 11. septembra u Studiju M.


ĐUKANOVIĆ ČESTITAO DAN OPŠTINE MOJKOVAC: Mojkovac je simbol hrabrosti, crnogorske slobodarske misli i stradanja – Portal Luca\nĐUKANOVIĆ ČESTITAO DAN OPŠTINE MOJKOVAC: Mojkovac je simbol hrabrosti, crnogorske slobodarske misli i stradanja\nKroz dugu istoriju, Mojkovac je izrastao u jedan simbol hrabrosti, crnogorske slobodarske misli i stradanja, prema kojem se odnosimo s posebnim pijetetom, i na čijim temeljima nastavljamo da gradimo modernu, evropsku Crnu Goru, navodi se u čestitki predsjednika Crne Gore Mila Đukanovića povodom 13. avgusta – Dana Opštine Mojkovac.\nĐukanović je čestitku uputio predsjedniku Ranku Mišniću, predsjedniku Skupštine opštine Dragomiru Mrdaku, odbornicima i svim građanima Mojkovca.\n“Svoj praznik slavite u godini kada Crna Gora obilježavanja 80 godina od slavnog 13. jula, kada je crnogorski narod još jednom stao u odbranu najviših vrijednosti slobode. Kroz dugu istoriju, Mojkovac je izrastao u jedan simbola hrabrosti, crnogorske slobodarske misli i stradanja, prema kojem se odnosimo s posebnim pijetetom, i na čijim temeljima nastavljamo da gradimo modernu, evropsku Crnu Goru“, navodi se.\nDodaje da ozbiljne socio-ekonomske posljedice pandemije Kovid-19, sa kojima smo suočeni, upućuju na dodatno zajedništvo i solidarnost.\n„Vjerujem da će se naporima lokalnih vlasti, podržanim od strane Vlade, stvarati uslovi za brži oporavak lokalne ekonomije i povratak razvojnim procesima i inicijativama usmjerenim ka efikasnijoj valorizacija potencijala Mojkovca i podizanju kvaliteta života stanovnika ovog kraja”, zaključuje se.


Rasprodaje se imperija najbogatije hrvatske porodice Todorić | PC Press\nRasprodaje se imperija najbogatije hrvatske porodice Todorić\nPočela je rasprodaja simbola luksuza i moći najbogatije hrvatske porodice Todorić, a svi zainteresovani kupci će od 9. avgusta u Zadarskoj marini moći da razgledaju jahtu na kojoj je porodica letovala.\nPrema pisanju hrvatskog Expressa iz marta 2017. godine, najupečatljivija nekretnina ove porodice jesu Kulmerovi dvori na bregu u Šestinama. Prema imanju koje se prostire na 55.000 kvadratnih metara ulicom Himper vodi drvored nakon kojeg se uzdiže dvorac ‘oker boje utopljen u uredno pošišanu zelenu travu’. Jednospratni dvorac je dugačak 54 metra i centralni je objekat imanja.\nPorodica poseduje i helikopter Bell 427 i jahtu Jana, te vilu u Medveji kod Opatije i kuću u Gorskom kotaru, nekad poznatu Čarobnu kolibu, koju su Todorići kupili nakon što su više puta tamo provodili odmor. Kuća i okućnica se prostiru na 8.000 kvadratnih metara, samo kuća se prostire na 200 kvadrata, a sagrađena je 2007. godine. Tako se poljuljano carstvo Todorića procenjuje na stotine miliona kuna.\nIako nije lako utvrditi šta je sve u njihovom posedu, navodno se radi i o desetinama firmi pod kapom Agrokora.\nAgrokorova jahta Jana sada će poslužiti Vladinom povereniku kao mala kap pomoći u smanjenju dubokog mora dugova. Tražena cena je četiri miliona evra, a od objave poziva u maju do sad se javilo petnaestoro zainteresovanih kupaca.\nI Agrokorov helikopter, kojim je Ivica Todorić obilazio svoje pogone, biće na prodaju, kao i nekoliko luksuznih automobila.\nKulmerovi Dvori za sada neće na doboš, ne zato što izvršna uprava ne bi htela da na njima zaradi i tako umanji dug, već zato što ih je Ivica Todorić već odavno založio, pa ruska Sberbanka već mesecima pokušava da položi pravo na njih, ali još uvek bezuspešno.\nSvetski milijarderi se interesuju za Agrokorove firme. Najvećeg deoničara i predsednika OTP banke, Sandora Chanyija – najviše zanima Belje, a i kineski milijarder Hu, koji je već početkom godine razgovarao o ulaganju u Agrokor – pa se povukao nakon kraha – sada opet pokazuje interesovanje. Zanimaju ga svi poslovi Agrokora, od Leda, Belja, Konzuma i on lično misli da su to premium biznisi i da imaju veliki potencijal na kineskom tržištu, što je cilj broj jedan, da se ti proizvodi plasiraju u Aziju”, rekao je Mario Rendulić, predsednik Kinesko-jugoistočno evropske poslovne asocijacije (CSEBA).\nJoš uvek nisu otkrivene sve informacije, te se pojedinačni sastanci sa investitorima još uvek ne komentarišu.\n“Bilo koji novac u tako jednoj velikoj kompaniji kao što je Konzum ili Agrokor je određena vrsta geopolitičkog interesa, međutim, mi ne možemo birati u ovom momentu. Kompliment je da neko sa druge strane sveta smatra da Konzum vredi, ja isto mislim da vredi oko dve milijarde evra, tačnije ne vredi sada, ali će vredeti, kada povrati profitabilnost”, rekao je Dragan Munjiza, bivši predsednik Uprave Konzuma.\nSvi potencijalni kupci će morati da sačekaju dok se ne napravi konačna lista dužnika, koju će trgovački sud objaviti do kraja septembra.\nTagovi: agrokor, belje, Dragan Munjiza, ivica todorić, jahta Jana, kineski milijarder Hu, konzum, Kulmerovi Dvori, Leda, Mario Rendulić, OTP banka, porodica todorić, Sandor Chanyij, Sberbanka\n← Voyager 1 transportuje vaše poruke u druge solarne sisteme\nStigao je Tesla Smartphone 9.1 →


Formula 1: Velika nagrada Mađarske livestream preko interneta [SPORT KLUB 04.08.2019 15h] - Uživo prenos | Fudbal, Košarka, Tenis, UFC, Formula 1, Motogp...\nHome / AutoMoto / Formula 1 / Formula 1 uzivo / Livestream Formula 1 / SportKlub uzivo / Formula 1: Velika nagrada Mađarske livestream preko interneta [SPORT KLUB 04.08.2019 15h]\nUzivoPrenos 2.8.19 AutoMoto, Formula 1, Formula 1 uzivo, Livestream Formula 1, SportKlub uzivo\nGledajte uživo prenos trke Formule 1 za veliku nagradu Mađarske\nLjubiteljima Formule 1 imaju problema sa praćenjem uživo prenosa, jer na ovim prostorima uživo prenos radi samo Sport klub uživo, a kako dosta ljudi nema ovaj program za vas smo obezbedili dobre linkove za livestream svih trka Formule 1, ali i MotoGP trke. Iako smo već najavili raspored trka Formule 1 i obezbedili linkove za uživo prenos, posebno ćemo najaviti i trku Formule 1 za veliku nagradu Mađarske, koja će biti održana ovog vikenda, a koju ćemo takođe prenositi na našem sajtu.\nRaspored treninga, kvalifikacija i trka za veliku nagradu Mađarske\nTreći trening: 12:00 - 13:00\nKvalifikacije za veliku nagradu Mađarske počinju u 15:00\nNedelja 4. avgust 2019.\nTrka za veliku nagradu Mađarske počinje u 15:10\nNadam se da ćete uživati u uživo prenosu Formule 1, pred početak trke ćemo obezbediti i dodatne linkove za livestream.


Udruženje porodica kidnapovanih i ubijenih: NATO omogućio dovođenje na vlast talibana u Avganistanu i OVK na Kosovu - Kosovo Online\n16. Avgust 2021. • 18:23\nPredstavnici Udruženja porodica kidnapovanih i ubijenih na Кosovu i Metohiji uputili su kritike na račun Stejt departmenta i komande NATO –a, zbog situacije u Avganistanu, ističući da će u istoriji ostati upamćeno da je NATO omogućio da zarad ISIS-a država na vlast dovede ratne zločince –talibane u Avganistanu, a na Кosovu teroriste OVK.\nU otvorenom pismu, iz Udruženja pitaju NATO-u i Stejt Department kako nazivaju događaje u Avganistanu i na aerodromu u prestonici Kabulu, i da li negde u svetu ima veće humanitarne katastrofe od toga.\nNATO-u i Stejt Departmentu su upućena i pitanja kako opravdavaju nastalu situaciju, kada na hiljade i hiljade žena, dece, civila u panici i strahu napuštaju svoje domove, gde su im upravo oni garantovali bezbednost, a doživljavaju neviđeni egzodus.\n„U istoriji će ostati zauvek, da je NATO zločinačka sila, koja je omogućila da zarad ISIS država na vlast dovede ratne zločince, u Avganistanu talibane, a na Кosovu i Metohiji UČК teroriste“, navodi se u pismu.\nIz Udruženja poručuju porodicama Hilari i Bila Кlintona, Tonija Blera, Medlin Olbrajt, Havijara Solane, Žaka Širaka da u svoje domove prime avganistanske izbeglice, kako bi, ističu, dokazali da su istinski humanitarci prema Avganistancima, što nisu bili prema Srbima.\nUdruženje porodica kidnapovanih i ubijenih na Kosovu i Metohiji Avganistan OVK Kosovo\nTo imate pravo i jeste tako !!!\nÐurović: Očekuje se masovni priliv izbeglica iz Avganistana na Balkan\nDirektor Centra za zaštitu i pomoć tražiocima azila Radoš Ðurović kaže da se, nakon što su Talibani preuzeli vlast u Avganistanu, može očekivati masovniji priliv izbeglica iz te zemlje preko Mediterana, pre svega ka Turskoj i Iranu, ali i ka zemljama zapadne Evrope preko Balkana i Srbije.\nMSP u kontaktu sa građanima Kosova u Avganistanu, neki tražili pomoć od Pacolija\nKaran: Dolazak Avganistanaca na Kosovo pretnja za Srbe i Srbiju\nOko 400 Avganistanaca biće smešteno na području između Tirane i Drača


Dizajn doma - Interijer doma, namjestaj, arhitektura - ČISTE LINIJE I MODERAN STIL MINIMALISTIČKE KUĆE- artbisk.ru\nČISTE LINIJE I MODERAN STIL MINIMALISTIČKE KUĆE\nSa impozantnom fasadom i dizajnom koji gotovo da djeluje futuristički, kuća PMX-01 u Palmaresu unosi urbanu eleganciju, prirodnu postavku i rustičnu pojavu u pejzaž Kostarike...\nVrlo impresivna figura ove kuće svoj dizajn bazira na pametnoj orijentaciji i balansu između privatnosti i prelijepih pogleda, kao i jasnom uklanjanju linija između privatnih i zajedničkih površina, a slobodno možemo reći da je PMX-01 estetska i ergonomska građevina u isto vrijeme.\nPrizemni nivo kuće sastoji se od zajedničkih površina i djeluje otovoreno, a interijer posjeduje duplu visinu i kuhinjsko/blagovaonski dio u svom okrilju. Na prvom katu smještene su spavaće sobe sa kupaonicama, dok svaka od njih nudi prelijepe poglede na zalazak sunca i brda u daljini.\nDizajnirana od strane QBO3 Arquitectos studija, ova velelepna građevina u Kostarici podijeljena je na dvije glavne strukture, koje osiguravaju prolaz jakim vjetrovima kako ne bi utjecali previše na život u interijeru. Čak su i sobe na gornjem katu idealno zaštićene od oštrih vremenskih uslova upotrebom vjetrovki i zakrivljenih fasadnih segmenata koi lako odbijaju protok vjetra.\nSa unutrašnje strane, paleta boja je uglavnom održavana neutralnom i jednostavnom sa ukupnom minimalističkom temom dizajna. Natkrivena terasa u eksterijeru nastavlja spektakularne krovne strukture, dok suvremeni bazeni i teniski teren kompletiraju izgled kuće koja je spektakularna i vizualno zadivljujuća.\nArhitektura manipulira prirodnim svjetlom u prostoru, a elementi koji generiraju ritmiku, pokret i igru svjetlosti tokom dana, kao i prozirni materijali namijenjeni kontroli intenziteta iste, djeluju kao da stvaraju različite atmosfere, akcentirajući geometriju građevine i toplinu njenih površina. Voda koja artikulira volumenima poigrava se sa svjetlom i zrakom kako bi regulirala atmosferu susjednih prostorija, popunjavajući prazninu refleksijama i pružajući dodatni život.\nPročitaj sljedeći tekst: KUĆA IZGRAĐENA U STIJENI


Inicijativa za promoviranje odgovorne deinstitucionalizacije osoba s invaliditetom (ODI)\nUSAID Program podrške marginaliziranim grupama (PPMG) poziva pravna lica kojima zakon dozvoljava rad u Bosni i Hercegovini (to su, ali ne isključivo: nevladine organizacije, građanske grupe, privatne kompanije i međunarodne organizacije) da dostave svoje projektne prijedloge za podršku u implementaciji Inicijative za promoviranje odgovorne deinstitucionalizacije osoba s invaliditetom u BiH (ODI), koju su pokrenuli Američka agencija za međunarodni razvoj (USAID) i Razvojna agencija Češke Republike. Na javni poziv se ne mogu prijaviti politički subjekti kao ni institucije vlasti.\nU saradnji s Razvojnom agencijom Češke Republike, USAID PPMG otvara fond za grantove u iznosu od oko 150.000 USD. Projektni prijedlozi se mogu dostavljati za cjelokupni ili djelomični iznos sredstava fonda. USAID PPMG zadržava pravo da dodijeli bilo koji broj grantova, prema vlastitom nahođenju, čiji ukupni iznos neće preći 150.000 USD.\nPuni tekst javnog poziva ODI kao i svi potrebni obrasci dostupni su na ovom linku.


U Crvenom krstu prikupljeno 26 jedinica krvi - Bujanovačke\nHapšenje zbog utaje i „pranja“ milijardu dinara\nVučić na otvaranju vranjskog pozorišta, Koštana za novi početak\nBujanovčanke u akciji: Torte i kolači za malu Dunju\nKod Bujanovčanina policija pronašla heroin i zabranjene lekove\nPočetna DRUŠTVO U Crvenom krstu prikupljeno 26 jedinica krvi\nBujanovačke14. juna 2019.DRUŠTVO, NASLOVNA0\nBujanovac, 14. jun 2019. U akciji dobrovoljnog davanja krvi, koju je organizovao bujanovački Crveni krst povodom Svetskog dana davalaca krvi (14. jun), prikupljeno je 26 jedinica “dragocene tečnosti.”\n„Zadovoljni smo odzivom davalaca na akciji koju tradicionalno organizujemo svake godine, s obzirom da smo i pre samo nepunih mesec dana imali uspešnu akciju. Svaka jedinica krvi je dobrodošla“, rekao je Bujanovačkim dr Dragan Virijević iz Zavoda za transfuziju krvi Niš.\nPo njegovim rečima, zalihe krvi su trenutno na zadovoljavajućem nivou.\n„Imamo krvi za par dana i to je karakteristika letnjeg perioda, da su zalihe nešto manje, ali ipak se radi o stabilnim količinama“, istakao je dr Virijević.\nBujanovčani će imati priliku da krajem jula meseca ponovo pokažu svoju humanost i davanjem krvi spasu nečiji život.\nTAGcrveni krst bujanovac dobrovoljno davanje krvi\nPrevious PostPriznanja za 6 davalaca, a ovaj Bujanovčanin dao je krv 75 puta Next PostUhvaćen na delu u pljački kioska u centru Bujanovca\nLAJMET – 21.10.2019.\nBujanovačke22. okt 2019.0